open-index/open-wikipedia-markdown huggingface dataset:
ചന്ദ്രയാൻ-3

ചന്ദ്രയാൻ-2ന്റെ വിക്ഷേപണ വിജയത്തെ തുടർന്ന് ചന്ദ്രോപരിതലത്തിലെ പാറയും മണ്ണും ഭൂമിയിലെത്തിച്ചു ഗവേഷണം നടത്താൻ ലക്ഷ്യമിടുന്ന ഇന്ത്യൻ സ്പേസ് റിസർച്ച് ഓർഗനൈസേഷൻ്റെ മൂന്നാമത്തെ ചാന്ദ്ര ദൗത്യമാണ് **ചന്ദ്രയാൻ-3** (). 14 ജൂലൈ 2023 ന് പദ്ധതി വിജയകരമായി വിക്ഷേപിച്ചു. 2023 ആഗസ്റ്റ് 23 വൈകുന്നേരം 6:4 ന് ചന്ദ്രയാൻ-3 വിജയകരമായി ചന്ദ്രനിൽ ഇറങ്ങി 

## തയ്യാറെടുപ്പുകൾ
2026ൽ ബഹിരാകാശത്തേക്ക് മനുഷ്യനെ അയയ്‌ക്കാനുള്ള ഗഗൻയാൻ പദ്ധതിയുടെ പണിപ്പുരയിലാണ് ഇന്ത്യ. അതിന് ശേഷമായിരിക്കും ചന്ദ്രയാൻ-3 യുടെ ഒരുക്കങ്ങൾ ശക്തമാക്കുക. ചന്ദ്രയാൻ 2 പേടകത്തിലെ ലാൻഡറും റോവറും ചന്ദ്രനിലിറങ്ങി നടത്തുന്ന പരീക്ഷണഫലങ്ങൾ കൂടി അവലോകനം ചെയ്തശേഷം ചന്ദ്രയാൻ 3 രൂപകൽപന സംബന്ധിച്ച അന്തിമചർച്ചകൾ നടക്കും. 5 വർഷത്തിനകം പദ്ധതി നടപ്പാക്കാനാണു നിലവിലുള്ള തീരുമാനം. ചന്ദ്രന്റെ ദക്ഷിണധ്രുവത്തിൽ നിന്നുള്ള മണ്ണും കല്ലും ശേഖരിച്ചു പഠനം നടത്താനാണ് ഈ പദ്ധതിയിലൂടെ ലക്ഷ്യമിടുന്നത്. 

## വെല്ലുവിളികൾ
ഇസ്രോയുടെ ജി.എസ്.എൽ.വി. മാർക്ക് 3 റോക്കറ്റ് തന്നെയായിരിക്കും പര്യവേക്ഷണ വാഹനം. എന്നാൽ, ചന്ദ്രനിൽ നിന്നു സാംപിളുകൾ ശേഖരിച്ച് തിരികെയെത്തിക്കുക നിലവിലെ സാങ്കേതികവിദ്യയനുസരിച്ചു വലിയ വെല്ലുവിളിയാണ്. ജപ്പാൻ എയ്റോ സ്പേസ് എക്സ്പ്ലൊറേഷൻ ഏജൻസിയാണു ചന്ദ്രയാൻ 3 ദൗത്യത്തിൽ ഇസ്രോയുമായി സഹകരിക്കുക.
## മിഷൻ പ്രൊഫൈൽ
ഇന്ത്യയുടെ അഭിമാന ചാന്ദ്രദൗത്യം ചന്ദ്രയാൻ 3 മൂന്ന് ഓഗസ്റ്റ് 23 ബുധനാഴ്ച ചന്ദ്രനെ തൊട്ടു. വൈകീട്ട് ആറുമണിക്കുശേഷമായിരുന്നു ലാന്റിങ്ക്.   ഇന്ത്യക്കാരുടെ സ്വപ്നം സാക്ഷാത്കരിച്ച്  ചന്ദ്രൻറെ ദക്ഷിണ ധ്രുവത്തിലാണ് ചന്ദ്രയാൻ മൂന്ന് അതിസങ്കീർണമായ സോഫ്റ്റ് ലാൻഡിങ് വിജയകരമായി നടത്തിയത്. നിർണായകമായ അവസാനത്തെ 19 മിനിട്ടിൽ റഫ് ബ്രേക്കിങ് ഫേസ്, ആൾട്ടിട്ട്യൂഡ് ഹോൾഡ് ഫേസ്, ഫൈൻ ബ്രേക്കിങ് ഫേസ്, ടെർമിനൽ ഡിസെൻറ് ഫേസ് എന്നീ നാല് ഘട്ടങ്ങളും കൃത്യമായി പ്രവർത്തിച്ചാണ് പേടകം സോഫ്റ്റ് ലാൻഡിങ് ചെയ്തത്. ബം​ഗ​ളൂ​രു ബ്യാ​ല​ലു​വി​ലെ ഐ.​എ​സ്.​ആ​ർ.​ഒ​യു​ടെ ഇ​ന്ത്യ​ൻ ഡീ​പ് സ്​​പേ​സ് നെ​റ്റ്‍വ​ർ​ക്ക് ​(ഐ.​ഡി.​എ​സ്.​എ​ൻ) ആണ് സോഫ്റ്റ് ലാൻഡിങ് പ്രക്രിയ നിരീക്ഷിച്ചത്.

## ഇതും കാണുക

* ചന്ദ്രയാൻ-1
* ചന്ദ്രയാൻ-2
## അവലംബം

വർഗ്ഗം:ഇന്ത്യയുടെ ബഹിരാകാശപദ്ധതികൾ
വർഗ്ഗം:ഇന്ത്യയുടെ ചാന്ദ്രദൗത്യങ്ങൾ
സുനിൽ'സ്‌ വാക്സ് മ്യൂസിയം

സുനിൽ കണ്ടല്ലൂർ എന്ന ഇന്ത്യയിലെ ഏക വാക്സ് സ്കൾപ്ചറുടെ നേതൃത്വത്തിൽ  തിരുവനന്തപുരം ജില്ലയിലെ കിഴക്കേക്കോട്ടയിൽ അനന്തവിലാസം അനക്സിൽ (റോഡരികിൽ മാളിക) സ്ഥിതിചെയ്യുന്ന മെഴുക് മ്യൂസിയമാണ് **സുനിൽ'സ്‌ വാക്സ് മ്യൂസിയം**. 

ഇരുനൂറിലധികം മെഴുകു പ്രതിമകൾ നിർമിച്ച സുനിലിനു മഹാരാഷ്ട്രയിലെ ലോനവാലയിൽ സ്വന്തമായി മ്യൂസിയമുണ്ട്.

## നിർമ്മാണം
ഓരോ മെഴുക് പ്രതിമ ഉണ്ടാക്കുന്നതിന് പിന്നിലും വലിയ അധ്വാനമാണുള്ളത്. പ്രതിമയുണ്ടാക്കാൻ പോകുന്നയാളുടെ അളവെടുക്കുന്നതു മുതൽ 8 ഘട്ടമായാണ് നിർമ്മാണം പൂർത്തിയാവുക. 

## പ്രതിമകൾ
അമ്പതോളം മെഴുകു പ്രതിമകളാണ് മ്യൂസിയത്തിലുള്ളത്. വി.എസ്.അച്യുതാനന്ദൻ, ശ്രീനാരായണഗുരു, രജനീകാന്ത്, വിരാട് കോഹ്‌ലി, ശ്രീശ്രീ രവിശങ്കർ, സച്ചിൻ തെൻഡുൽക്കർ, മഹാത്മാ ഗാന്ധി, ജവഹർലാൽ നെഹ്റു, നരേന്ദ്രമോഡി, രാജാരവിവർമ, മോഹൻലാൽ,  തമിഴ് നടൻ വിജയ്, രാജീവ്ഗാന്ധി, ഇന്ദിരാഗാന്ധി, സൽമാൻ ഖാൻ, കരീന കപൂർ, ബാഹുബലി(പ്രകാശ‌് പ്രഭാസ‌്), പ്രളയകാലത്തു കേരളത്തിനോട് അനുഭാവം പ്രകടിപ്പിച്ച ദുബായ് വൈസ് പ്രസിഡന്റ് ഷെയ്ഖ് മുഹമ്മദ്–ബിൻ‍ അൽ മഖ്തോമിന്റെ പൂർണകായ മെഴുകു പ്രതിമ എന്നിങ്ങനെ നിരവധി വ്യക്തികളുടെ പ്രതിമകൾ മ്യൂസിയത്തിലുണ്ട്. 
## അവലംബം


വർഗ്ഗം:കേരളത്തിലെ മ്യൂസിയങ്ങൾ
മഡോണ ഓഫ് ദ മാഗ്നിഫിക്കറ്റ്

ഇറ്റാലിയൻ നവോത്ഥാന ചിത്രകാരനായ സാന്ദ്രോ ബോട്ടിസെല്ലി ചിത്രീകരിച്ച വൃത്താകൃതിയിലുള്ള അല്ലെങ്കിൽ ടോണ്ടോ രൂപത്തിലുള്ള ചിത്രമാണ് **മഡോണ ഡെൽ മാഗ്നിഫിക്കറ്റ്** എന്നുമറിയപ്പെടുന്ന **മഡോണ ഓഫ് ദ മാഗ്നിഫിക്കറ്റ്.** ഈ ചിത്രം ഇപ്പോൾ ഫ്ലോറൻസിലെ ഉഫിസിയുടെ ഗാലറികളിലാണ് സൂക്ഷിച്ചിരിക്കുന്നത്. 

രണ്ട് മാലാഖമാർ അണിയിച്ചൊരുക്കുന്ന കന്യാമറിയത്തെ ഈ ചിത്രത്തിൽ ചിത്രീകരിച്ചിരിക്കുന്നു. മഡോണ ഒരു പുസ്തകത്തിന്റെ പേജിലെ വലതുഭാഗത്ത് മറിയത്തിന്റെ സ്തോത്രഗീതം എഴുതുന്നു. ഇടത് പേജിൽ ബെനഡിക്റ്റസിന്റെ ഭാഗമാണ്. ഇടതുകൈയിൽ അവൾ ഒരു മാതളനാരകം പിടിച്ചിരിക്കുന്നു.|പിയേറോ ഡി മെഡിസിയുടെ ഭാര്യ ലൂക്രെസിയ ടൊർണബൂണിയെ മഡോണയായും ഈ പുസ്തകം കൈവശം വച്ചിരിക്കുന്ന രണ്ടു മാലാഖമാർ അവരുടെ മക്കളായ ലോറൻസോ, ഗിയൂലിയാനോ എന്നിവരുടെ ഛായാചിത്രമാണെന്നും കരുതപ്പെടുന്നു. മൈക്കലാഞ്ചലോയുടെ ജീവിതത്തെക്കുറിച്ചുള്ള തന്റെ 'ദി അഗോണി ആൻഡ് എക്സ്റ്റസി' എന്ന പുസ്തകത്തിൽ, ഇറ്റലിയിലെ ഫ്ലോറൻസിൽ വർഷങ്ങളോളം താമസിച്ച എഴുത്തുകാരൻ ഇർവിംഗ് സ്റ്റോൺ അക്കാലത്ത് മെഡിസി കുടുംബത്തിനായിട്ടാണ് ഈ ചിത്രം നിർമ്മിച്ചതെന്ന് അവകാശപ്പെടുന്നു.

## ചരിത്രം
പെയിന്റിംഗിന്റെ ചരിത്രം അറിയില്ല. 1785-ൽ ഒട്ടാവിയോ മാഗെരിനിയിൽ നിന്ന് ഇത് ഉഫിസി ഏറ്റെടുത്തു.ആർച്ച്ഡൂക്ക് പിയട്രോ ലിയോപോൾഡോ അടിച്ചമർത്തപ്പെട്ട നിരവധി ആശ്രമങ്ങളിൽ ഒന്നിൽ നിന്നായിരിക്കാം ഈ ചിത്രം ലഭിച്ചത്. വാസരിയും ബോച്ചിയും പരാമർശിച്ച സാൻ ഫ്രാൻസെസ്കോ അൽ മോണ്ടെ പള്ളിയിലെ ടോണ്ടോ ഉപയോഗിച്ച് ഇത് തിരിച്ചറിഞ്ഞിട്ടുണ്ട്. എന്നാൽ വിവരണം യോജിക്കുന്നില്ല. ഈ തിരിച്ചറിയൽ സാധാരണയായി നിരസിക്കപ്പെടുന്നു. പെയിന്റിംഗിന്റെ നിരവധി പകർപ്പുകളിൽ ഒന്ന് ലൂവ്രെയിലും, ഒന്ന് ന്യൂയോർക്കിലെ പിയർ‌പോണ്ട് മോർഗൻ ലൈബ്രറിയിലും തൂക്കിയിരിക്കുന്നു.
## ചിത്രകാരനെക്കുറിച്ച്

ആദ്യകാല ഇറ്റാലിയൻ നവോത്ഥാന ചിത്രകാരനായിരുന്നു സാന്ദ്രോ ബോട്ടിസെല്ലി. ലോറൻസോ ഡി മെഡിസിയുടെ രക്ഷാകർതൃത്വത്തിലുള്ള ഫ്ലോറൻ‌ടൈൻ‌ സ്കൂളിൽ‌ അദ്ദേഹം അംഗമായിരുന്നു. നൂറുവർഷത്തിനുശേഷം ജിയോർജിയോ വസാരി തന്റെ വീറ്റ ഓഫ് ബോട്ടിസെല്ലിയിൽ ബോട്ടിസെല്ലിയുടെ കാലഘട്ടത്തെ "സുവർണ്ണകാലം" എന്ന് വിശേഷിപ്പിക്കുന്നു. അക്കാലത്ത് പുരാണവിഷയങ്ങളുടെ എണ്ണം വളരെ കുറവായതിനാൽ അദ്ദേഹത്തിന്റെ ഏറ്റവും അറിയപ്പെടുന്ന ചിത്രങ്ങളിൽ നിരവധി മതവിഷയങ്ങളും ചില ഛായാചിത്രങ്ങളും ചിത്രീകരിച്ചിരുന്നു. അദ്ദേഹവും ചിത്രശാലയും മഡോണയുടേയും കുട്ടിയുടേയും ചിത്രീകരണത്തിന് പേരുകേട്ടിരുന്നു പലചിത്രങ്ങളും വൃത്താകൃതിയിലുള്ള ടോണ്ടോ കലയെ ആശ്രയിച്ചുള്ളതായിരുന്നു.

## അവലംബം

## പുറംകണ്ണികൾ
*High resolution image at GoogleArt

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ബോട്ടിസെല്ലി മഡോണാസ്
കേസരി (വിവക്ഷകൾ)

*കേസരി (വർത്തമാനപ്പത്രം) - ബാല ഗംഗാധര തിലകൻ ആരംഭിച്ച വർത്തമാനപത്രം
*കേസരി എ. ബാലകൃഷ്ണപിള്ള - പത്രപ്രവർത്തകൻ, നിരൂപകൻ, ചരിത്രകാരൻ
*കേസരി (വാരിക) - ആർ.എസ്.എസിന്റെ ഔദ്യോഗിക വാരിക
*കേസരി (വാനരൻ) - പുരാണകഥാപാത്രം

*വേങ്ങയിൽ കുഞ്ഞിരാമൻ നായനാർ - കേസരി എന്ന തൂലികാനാമത്തിൽ എഴുതി
പാപുണ്യ

ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സിന് ഏകദേശം 240 കിലോമീറ്റർ വടക്കുപടിഞ്ഞാറായി അധിവസിക്കുന്ന ഒരു ചെറിയ തദ്ദേശീയ ഓസ്‌ട്രേലിയൻ സമൂഹമാണ് **പാപുണ്യ**. പ്രധാനമായും പിന്റുപി, ലുരിറ്റ്ജ ഗ്രൂപ്പുകളിൽ നിന്നുള്ള നാടുകടത്തപ്പെട്ട നിരവധി ആദിവാസികളാണ് ഇവിടെയുള്ളത്. 2006-ലെ സെൻസസ് പ്രകാരം പാപുണ്യയിലെ ജനസംഖ്യ 299 ആയിരുന്നു. നിയന്ത്രിത ആദിവാസി പ്രദേശമായ പാപുണ്യയിൽ പ്രവേശിക്കാനോ യാത്ര ചെയ്യാനോ പ്രത്യേക അനുമതി ആവശ്യമാണ്.

2006-ലെ സെൻസസിനെ അടിസ്ഥാനമാക്കി 258 അംഗങ്ങൾ അഥവാ ജനസംഖ്യയുടെ 86.3 ശതമാനം വരുന്ന ലൂഥറനിസമാണ് പാപുണ്യയിലെ പ്രധാന മതം. എത്തിച്ചേരാൻ ഏറ്റവും വെല്ലുവിളികൾ നിറഞ്ഞ ഓസ്‌ട്രേലിയൻ കോണ്ടിനെന്റൽ ധ്രുവത്തോട് ഏറ്റവുമടുത്തുള്ള പട്ടണമാണിത്. 

പാപുണ്യയിൽ രൂപംകൊണ്ട ഓസ്‌ട്രേലിയൻ ബാൻഡും അബോറിജിനൽ റോക്ക് ഗ്രൂപ്പും ആയിരുന്നു വാരുമ്പി ബാൻഡ്.
## ചരിത്രം
1930-കളിൽ  പിന്റുപി, ലുരിറ്റ്ജ ജനതകൾ തങ്ങളുടെ പരമ്പരാഗത രാജ്യത്ത് നിന്ന് പുറത്താക്കപ്പെട്ടു. അവർ സർക്കാർ റേഷൻ ഡിപ്പോകളുള്ള ഹെർമൻസ്ബർഗ്, ഹാസ്റ്റ്സ് ബ്ലഫ് എന്നിവിടങ്ങളിലേക്ക് മാറി.

## കുറിപ്പുകൾ

## അവലംബം

* *Papunya Tula: Art of the Western Desert*. (1992) Geoffrey Bardon. Tuttle Publishers. 
* *Papunya Tula: Genesis and Genius*. (2001) Eds. Hetti Perkins and Hannah Fink. Art Gallery of NSW in association with Papunya Tula Artists. .
* *Desart: Aboriginal art and craft centres of Central Australia*. (1993) Co-ordinator Diana James DESART, Alice Springs. 
* "Singing the Snake : Poems from the Western Desert". (1990) by Billy Marshall Stoneking. Published by Angus & Robertson.

## പുറത്തേക്കുള്ള കണ്ണികൾ
* Papunya Painting: Out of the Desert An online exhibition of Papunya artworks held by the National Museum of Australia. The website includes the works, biographies of the artists, installation images and a bibliography.

വർഗ്ഗം:നോർത്തേൺ ടെറിട്ടറിയിലെ ആദിവാസി സമൂഹങ്ങൾ
വർഗ്ഗം:നോർത്തേൺ ടെറിട്ടറിയിലെ നഗരങ്ങൾ
ഗവൺമെൻറ്, വി.എച്ച്.എസ്.എസ് ഞെക്കാട്

തിരുവനന്തപുരം ജില്ലയിലെ പഴക്കമേറിയ വിദ്യാലയങ്ങളിലൊന്നാണ് 1915-ൽ  സ്ഥാപിച്ച **ഗവൺമെൻറ്, വി.എച്ച്.എസ്.എസ് ഞെക്കാട്**. 1915 ജൂണിൽ‍ ഒരു ലോവർ പ്രൈമറി സ്കൂൾ എന്ന നിലയിലാണ് ഈ വിദ്യാലയം സ്ഥാപിതമായത്. ‍പിന്നീട്‍ മിഡിൽ സ്കൂളായും തുടർന്ന് ഹൈസ്കൂളായും ഉയർത്തപ്പെട്ടു.  1994-ൽ വിദ്യാലയത്തിലെ വൊക്കേഷണൽ ഹയർ സെക്കണ്ടറി വിഭാഗം പ്രവർത്തനമാരംഭിച്ചു. 2014 ൽ വിദ്യാലയത്തിലെ വൊക്കേഷണൽ ഹയർ സെക്കണ്ടറി വിഭാഗം പ്രവർത്തനമാരംഭിച്ചു.

## സമ്പൂർണ ഹൈടെക് വിദ്യാലയം
2019 ജൂലൈ 9-ന്  നടന്ന ചടങ്ങിൽ  കേരളത്തിലെ വിദ്യാഭ്യാസമന്ത്രിയായ പ്രൊഫ. സി. രവീന്ദ്രനാഥ് ഈ സ്കൂളിനെ സമ്പൂർണ ഹൈടെക് വിദ്യാലയമായി പ്രഖ്യാപിച്ചു. പൂർണമായും പൊതുജന പങ്കാളിത്തത്തോടെ 45 ക്ലാസ്സ് മുറികൾ ആധുനികവൽക്കരിച്ച് ജില്ലയിലെ തന്നെ ആദ്യ സമ്പൂർണ ഹൈടെക് വിദ്യാലയങ്ങളിലൊന്നായി  ഞെക്കാട് സ്കൂൾ.

വർഗ്ഗം:തിരുവനന്തപുരം ജില്ലയിലെ വിദ്യാലയങ്ങൾ
ഗവ. എച്ച്.എസ്.എസ്. ഫോർ ഗേൾസ് കോട്ടൺഹിൽ

തിരുവനന്തപുരം നഗരത്തിലെ വഴുതക്കാട് സ്ഥിതി ചെയ്യുന്ന പെൺകുട്ടികൾക്കായുള്ള ഒരു വിദ്യാലയമാണ് ഗവ. എച്ച്.എസ്.എസ്. ഫോർ ഗേൾസ് കോട്ടൺഹിൽ. 
## ചരിത്രം
1859 - ൽ ഉത്രം തിരുനാൾ മഹാരാജാവിന്റെ കാലത്താണ് ഈ വിദ്യാലയം സ്ഥാപിക്കപ്പെട്ടത്. തിരുവിതാംകൂർ ദിവാനായിരുന്ന സി.പി. രാമസ്വാമി അയ്യരുടെ കാലഘട്ടം വരെ നിലവിൽ സംസ്കൃത കോളേജ് പ്രവർത്തിക്കുന്ന പാളയത്തെ കെട്ടിടത്തിലാണ് കോട്ടൺഹിൽ സ്കൂൾ പ്രവർത്തിച്ചുകൊണ്ടിരുന്നത്.

വർഗ്ഗം:തിരുവനന്തപുരം ജില്ലയിലെ സർക്കാർ വിദ്യാലയങ്ങൾ
ശുക്രയാൻ-1

ശുക്രന്റെ ഉപരിതലത്തെയും അന്തരീക്ഷത്തെയും കുറിച്ച് പഠിക്കുന്നതിനായി ഇന്ത്യൻ ബഹിരാകാശ ഗവേഷണ സംഘടന (ഇസ്‌റോ) ശുക്രനിലേക്ക് ഉദ്ദേശിക്കുന്ന കൃത്രിമോപഗ്രഹമാണ് **ശുക്രയാൻ-1** അഥവാ  വീനസ് ക്രാഫ്റ്റ്.

ടൗത്യത്തിന്റെ പ്രാഥമിക പഠനം പൂർത്തിയാക്കുന്നതിന് 2017 ൽ ഫണ്ട് അനുവദിച്ചു.  പൂർണമായും ധനസഹായം ലഭിക്കുകയാണെങ്കിൽ, 2020 കളുടെ തുടക്കത്തിൽ മാർസ് ഓർബിറ്റർ മിഷൻ 2 ന് ശേഷം ഇത് ആരംഭിക്കാനാകും. ശുക്രനിലെ ഉപരിതല ഘടനയും അന്തരീക്ഷവും പഠനവിധേയമാക്കുക എന്നതാണ് പ്രാരംഭ  ലക്ഷ്യം.

## അവലംബം

വർഗ്ഗം:ഇന്ത്യയുടെ ബഹിരാകാശപദ്ധതികൾ
മാർസ് ഓർബിറ്റർ മിഷൻ-2

ചൊവ്വയിലേക്ക്‌ വിക്ഷേപിക്കാൻ പദ്ധതിയിട്ടിരിക്കുന്ന ഇന്ത്യയുടെ രണ്ടാമത്തെ ഇന്റർപ്ലാനറ്ററി ദൗത്യമാണ് **മാർസ് ഓർബിറ്റർ മിഷൻ-2** (MOM 2), മംഗൾയാൻ-2 എന്നും അറിയപ്പെടുന്നു. 2024 ൽ വിക്ഷേപിക്കാനാണ് നിലവിൽ  ഇന്ത്യൻ ബഹിരാകാശ ഗവേഷണ സംഘടന (ഇസ്‌റോ) ഉദ്ദേശിക്കുന്നത്. ചൊവ്വയിലെ ജലസാന്നിദ്ധ്യം, അന്തരീക്ഷ ഘടന എന്നിവയെക്കുറിച്ച്‌ ആഴത്തിൽ പഠിക്കുക എന്നതാണ് ഈ ഉപഗ്രഹത്തിന്റെ പ്രാഥമിക ലക്ഷ്യം.

2023ലെ ചന്ദ്രയാൻ–3 ദൗത്യത്തിനുശേഷം ആകും രണ്ടാം മംഗൾയാൻ ദൗത്യം ഐഎസ്ആർഒ ലക്ഷ്യമിടുക.  ആദ്യ ദൗത്യത്തിൽനിന്നുള്ള സാങ്കേതിക വിവരങ്ങൾ വിലയിരുത്തിയാണ് മംഗൾയാൻ-2 ന്  തുടക്കം കുറിക്കുക. ചൊവ്വയുടെ ഉപരിതലത്തിൽ ഇറങ്ങാതെ ഭ്രമണപഥത്തിൽനിന്ന് ഓർബിറ്റർ ഉപയോഗിച്ചു കൂടുതൽ വിവരങ്ങൾ ശേഖരിക്കുന്ന തരത്തിലാകും ഈ മിഷൻ നടപ്പാക്കുക.  

## അവലംബം

വർഗ്ഗം:ഇന്ത്യയുടെ ബഹിരാകാശപദ്ധതികൾ
ഫൗസിയ ഫാത്തിമ

ഒരു ഇന്ത്യൻ ചലച്ചിത്ര ഛായാഗ്രാഹകയും  സംവിധായകയുമാണ് **ഫൗസിയ ഫാത്തിമ** . 2001  ലെ മികച്ച നടിക്കുള്ള ദേശീയ അവാർഡ് ശോഭനക്ക് നേടിക്കൊടുത്ത രേവതി സംവിധാനം ചെയ്ത  *മിത്ര്, മൈ ഫ്രണ്ട്* , പൂർണമായും ഡിജിറ്റൽ ഫോർമാറ്റിൽ  ചിത്രീകരിച്ച  മലയാള ചിത്രം *ഗുലുമാൽ: ദി എസ്കേപ്പ്* , *ഉയിർ*  തുടങ്ങിയ തുടങ്ങിയ സിനിമകളുടെ  ഛായാഗ്രഹണത്തിലൂടെയാണ് ഫൗസിയ അറിയപ്പെടുന്നത്.

ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയുടെ പൂർവ്വ വിദ്യാർത്ഥിയായ ഫൗസിയ ഫാത്തിമ എസ്ആർ‌എഫ്‌ടി‌ഐ യിൽ പ്രൊഫസർ, ഛായാഗ്രഹണ വിഭാഗം മേധാവി എന്നീ നിലകളിൽ പ്രവർത്തിച്ചിട്ടുണ്ട്. ഇന്ന് രാജ്യത്തെ പ്രാക്ടീസ് ചെയ്യുന്ന മിക്ക പ്രൊഫഷണലുകളെയും ബന്ധിപ്പിക്കുന്ന “ഇന്ത്യൻ വനിതാ ഛായാഗ്രാഹക കൂട്ടായ്‌മ” യുടെ അംഗമാണ്  .
കേരളസംസ്ഥാന ടെലിവിഷൻ പുരസ്കാരം 2015 ലെ മികച്ച ഛായാഗ്രഹണത്തിനുള്ള അവാർഡ് ഫൗസിയ ഫാത്തിമ കരസ്ഥമാക്കിയിരുന്നു ,,.ഫൗസിയ സംവിധാനം ചെയ്ത  ഇൻഫെക്റ്റ് എന്ന ഹ്രസ്വചിത്രം  2013 ലെ ബൂസാൻ ഇന്റർനാഷണൽ ഫിലിം ഫെസ്റ്റിവലിൽ  പ്രദർശിപ്പിച്ചിരുന്നു .

## കരിയർ
ഛായാഗ്രാഹകനെന്ന നിലയിൽ പി.സി. ശ്രീരാമിന്റെ  സഹായിയായി  തുടങ്ങിയ ഫൗസിയ രേവതി സംവിധാനം ചെയ്ത  മിത്ര്, മൈ ഫ്രണ്ട് എന്ന ചിത്രത്തിലൂടെ  വനിതാ സാങ്കേതിക സംഘത്തോടൊപ്പം ഒരു സ്വതന്ത്ര ക്യാമറ വ്യക്തിയായി  അരങ്ങേറ്റം കുറിച്ചു.  മലയാള സിനിമയിലെ ആദ്യത്തെ സ്വതന്ത്ര വനിതാ ഛായാഗ്രാഹക കൂടിയാണ് ഫൗസിയ ആണ് , ഇന്ത്യൻ വനിതാ ഛായാഗ്രാഹകരുടെ കൂട്ടായ്‌മയ്ക്ക് പിന്നിലെ ശക്തി. 

## അംഗീകാരവും നേട്ടങ്ങളും

*2015-ലെ മികച്ച ക്യാമറമാനുള്ള കേരള സ്റ്റേറ്റ് ടെലിവിഷൻ അവാർഡ്  അവാർഡ്,
(ചിത്രം-സിന്ധു സാജൻ സംവിധാനം ചെയ്ത അഗ്ഗെദ് നായാഗ).
*2006- ഇന്ത്യാ ടുഡേ മാസികയിൽ ചെന്നൈയിൽ നിന്നുള്ള മികച്ച പത്ത് ഛായാഗ്രാഹകരിൽ ഒരാളായി ഇന്ത്യൻ സിനിമയിൽ ഇടം നേടി.
*2006- ചെന്നൈയിലെ ഇയൽ ഇസൈ  നാടക മൻട്രം ത്തിന്റെ  മികച്ച ഛായാഗ്രാഹകനുള്ള പുരസ്കാരം ഉയിർ  എന്ന തമിഴ് ചിത്രം 
*2003- ചെന്നൈയിലെ ഇയൽ ഇസൈ  നാടക മൻട്രം ത്തിന്റെ  മികച്ച ഛായാഗ്രാഹകനുള്ള പുരസ്കാരം ഇവാൻ  എന്ന തമിഴ് ഫീച്ചർ ഫിലിം 
*2006- കേരള സംസ്ഥാന ചലച്ചിത്ര അവാർഡിലെ ജൂറി അംഗം
*2018- സെപ്റ്റംബറിലെ ആദ്യത്തെ പോണ്ടിച്ചേരി അന്താരാഷ്ട്ര ചലച്ചിത്രമേളയിൽ ജൂറി അംഗം.
*2015- ഗോവയിലെ അന്താരാഷ്ട്ര ചലച്ചിത്രമേളയ്ക്കുള്ള ഇന്ത്യൻ പനോരമ സെലക്ഷൻ അംഗം.

## അക്കാദമിക് യോഗ്യതകൾ

*ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യ ഡിപ്ലോമ ഇൻ സിനിമാട്ടോഗ്രഫി, 1996-1998. ഫസ്റ്റ് ക്ലാസ്, “എ“ ഗ്രേഡ്.

*മഹാരാജ സയാജിറാവു യൂണിവേഴ്സിറ്റി ഓഫ് ബറോഡ മാസ്റ്റർ ഓഫ് ആർട്സ്, കലാവിമർശനത്തിൽ, 1993- 1995, ഒന്നാം റാങ്കോടെ.

*സ്റ്റെല്ല മാരിസ് കോളേജ്, ചെന്നൈ ബാച്ചിലർ ഓഫ് ആർട്സ്, കലാ ചരിത്രത്തിൽ, ഡ്രോയിംഗ് & പെയിന്റിംഗ്, 1989- 1992, ഫസ്റ്റ് ക്ലാസ്സിനൊപ്പം.

*മദ്രാസ് ഫ്ലൈയിംഗ് ക്ലബ്, ചെന്നൈ, പി.പി.എൽ. (പ്രൈവറ്റ് പൈലറ്റ് ലൈസൻസ്) 1990-1992 (എൻ‌സി‌സി കേഡറ്റായി ഫ്ലൈയിംഗ് ലൈസൻസ് നേടി).

## അവലംബം


വർഗ്ഗം:മലയാളചലച്ചിത്ര ഛായാഗ്രാഹകർ
വർഗ്ഗം:മലയാളചലച്ചിത്രസംവിധായകർ
പഞ്ചാബ് & സിന്ധ് ബാങ്ക്

ഡൽഹി ആസ്ഥാനമായി പ്രവർത്തിക്കുന്ന സർക്കാർ ഉടമസ്ഥതയിലുള്ള ബാങ്കാണ് **പഞ്ചാബ് & സിന്ധ് ബാങ്ക്**. ഇന്ത്യയൊട്ടാകെ 1554 ശാഖകൾ ഉള്ളതിൽ 623 എണ്ണം പഞ്ചാബ് സംസ്ഥാനത്താണ്.

## ചരിത്രം
1908 ജൂൺ 24 ന് ഭായ് വീർ സിംഗ്, സർ സുന്ദർ സിംഗ് മജിത, സർദാർ ടാർലോചൻ സിംഗ് എന്നിവർ ചേർന്ന് പഞ്ചാബ് & സിന്ധ് ബാങ്ക് സ്ഥാപിച്ചു. 1980 ഏപ്രിൽ 15 ന് രണ്ടാം ഘട്ട ബാങ്ക് ദേശവൽക്കരണത്തിന്റെ ഭാഗമായി ഇന്ത്യ ഗവണ്മെന്റ് ദേശസാൽക്കരിച്ച ആറ് ബാങ്കുകളിൽ ഒന്നാണ് പഞ്ചാബ് & സിന്ധ് ബാങ്ക്.  1960 കളിൽ പഞ്ചാബ് ആൻഡ് സിന്ധ് ബാങ്ക് ലണ്ടനിൽ ഒരു ബ്രാഞ്ച് സ്ഥാപിച്ചു. പഞ്ചാബ് & സിന്ധ് ബാങ്ക് സ്പോൺസർ ചെയ്ത ഒരു പ്രാദേശിക ഗ്രാമീണ ബാങ്കായിരുന്നു സത്‌ലജ് ഗ്രാമീൺ ബാങ്ക്. 

## സേവനങ്ങൾ

ഡെബിറ്റ് കാർഡ്‌

എ.ടി.എം

ഭീം
## ഇതും കാണുക
ഓൺലൈൻ ബാങ്കിംഗ്

മൊബൈൽ ബാങ്കിംഗ്
## അവലംബം
ഫ്രാസാസി ഗുഹകൾ

ഇറ്റലിയിലെ ഗെംഗ മുനിസിപ്പാലിറ്റിയിൽ, അൻ‌കോണ പ്രവിശ്യയിലെ, മാർഷെയിൽ സ്ഥിതിചെയ്യുന്ന ഒരു കാർസ്റ്റ് ഗുഹയാണ് **ഫ്രാസാസി ഗുഹകൾ.** ഇറ്റലിയിലെ ഏറ്റവും പ്രശസ്തമായ വിനോദസഞ്ചാര ഗുഹകളിലൊന്നാണ് ഇത്.
## ചരിത്രം
1971-ൽ ഒരു കൂട്ടം അങ്കോണ സ്പീലിയോളജിസ്റ്റുകൾ കണ്ടെത്തിയ ഈ ഗുഹകൾ, ഗെംഗയിൽ നിന്ന് 7 കിലോമീറ്റർ (4 മൈൽ) തെക്ക്, സാൻ വിറ്റോറിലെ സിവിൽ ഇടവകയ്ക്കും ഗെംഗ-സാൻ വിറ്റോർ റെയിൽ‌വേ സ്റ്റേഷനും സമീപം (റോം-അൻ‌കോണ ലൈൻ) സ്ഥിതിചെയ്യുന്നു.

സ്റ്റാലാക്റ്റൈറ്റുകളും സ്റ്റാലാഗ്മിറ്റുകളും കൊണ്ട് സമ്പന്നമായ ഈ ഗുഹകളിലേക്കുള്ള പ്രവേശന കവാടത്തിനടുത്ത് രണ്ട് പരിശുദ്ധചാപ്പൽ കാണപ്പെടുന്നു. അതിലൊന്നാണ് 1029-ലെ സാന്റുവാരിയോ ഡി സാന്താ മരിയ ഇൻഫ്രാ സാക്സ (പാറയുടെ കീഴിലുള്ള ഹോളി മേരിയുടെ സങ്കേതം), രണ്ടാമത്തേത് 1828-ലെ നിയോക്ലാസിക്കൽ ആർക്കിടെക്ചർ പണികഴിപ്പിച്ച ഔപചാരിക ക്ഷേത്രം. ഇത് ടെമ്പിയറ്റോ ഡെൽ വലാഡിയർ എന്നറിയപ്പെടുന്നു.

## അറകൾ

ഫ്രാസാസി ഗുഹകളൂടെ കൂട്ടത്തിൽ നിരവധി പേരുള്ള അറകൾ ഉൾപ്പെടുന്നു:
* *ഗ്രോട്ട ഡെല്ലെ നോട്ടോൾ,* അല്ലെങ്കിൽ "വവ്വാലുകളുടെ ഗുഹ", ഗുഹയുടെ ഉള്ളിൽ വസിക്കുന്ന വവ്വാലുകളുടെ വലിയ കോളനിയിൽ നിന്നാണ് ഈ പേര് ലഭിച്ചത്. 
* ഗ്രോട്ട ഗ്രാൻഡെ ഡെൽ വെന്റോ അഥവാ "ഗ്രേറ്റ് കേവ് ഓഫ് ദി വിൻഡ്" 1971-ൽ കണ്ടെത്തി, ഏകദേശം 13 ഓളം മീറ്റർ (8.1 മൈൽ) ചുരം പാതകളോടെ കാണപ്പെടുന്നു.
* അബിസോ അൻ‌കോണ അഥവാ "അൻ‌കോണ അബിസ്" 180 x 120 മീറ്റർ വീതിയും 200 മീറ്റർ ഉയരവുമുള്ള ഒരു വലിയ ഇടം. 
*  ""*സാല ഡെല്ലെ കാൻഡ്ലൈൻ *, അഥവാ  "റൂം ഓഫ് കാൻഡിൽസ്", മെഴുകുതിരികളോട് സാമ്യമുള്ള സമൃദ്ധമായ സ്റ്റാളാഗ്മിറ്റുകൾ. 
* സാല ഡെൽ ഇൻഫിനിറ്റോ, അല്ലെങ്കിൽ "റൂം ഓഫ് ഇൻഫിനിറ്റ്", മേൽക്കൂരയെ പിന്തുണയ്ക്കുന്ന കൂറ്റൻ സ്‌പെലിയോതെം നിരകളുള്ള ഉയരമുള്ള അറ.
## ശാസ്ത്രീയ പരീക്ഷണങ്ങൾ
ക്രോണോബയോളജിയിൽ പരീക്ഷണങ്ങൾ നടത്താൻ ഗുഹ ഉപയോഗിച്ചിരുന്നു. ഗുഹയ്ക്കുള്ളിൽ ധാരാളം സമയം ചെലവഴിച്ച ഇറ്റാലിയൻ സാമൂഹ്യശാസ്ത്രജ്ഞൻ മൗറീഷ്യോ മൊണ്ടാൽബിനി 2009-ൽ അന്തരിച്ചു.

## സഹോദരി ഗുഹകൾ
ലോകമെമ്പാടുമുള്ള നിരവധി സഹോദരി ഗുഹളോടൊപ്പംനിൽക്കുന്നവയാണ് ഫ്രാസാസി ഗുഹകൾ.
* Grand Roc (Les Eyzies —  Aquitaine, France)
* Wieliczka Salt Mine (Wieliczka — Lesser Poland, Poland)
* Kartchner Caverns State Park (Benson — Arizona, United States)

## അവലംബം

## പുറം കണ്ണികൾ

*  Grotte di Frasassi official site
* Frasassi Online

വർഗ്ഗം:ഇറ്റലിയിലെ ഗുഹകൾ
വർഗ്ഗം:കാർസ്റ്റ് ഗുഹകൾ
സാങ്ച്വറി ഓഫ് സാന്താ മരിയ ഇൻഫ്രാ സാക്സ, ഗെംഗ

ഇറ്റലിയിലെ മാർചെയിലെ അൻ‌കോണ പ്രവിശ്യയിൽ ഗെംഗ മുനിസിപ്പാലിറ്റിയിലെ ശ്രദ്ധേയമായ കാർസ്റ്റ് ഗുഹയായ ഫ്രാസാസി ഗുഹകളുടെ പ്രവേശന കവാടത്തിൽ സ്ഥിതിചെയ്യുന്ന രണ്ട് പരിശുദ്ധചാപ്പലുകളിലൊന്നാണ് **സാങ്ച്വറി ഓഫ് സാന്താ മരിയ ഇൻഫ്രാ സാക്സ**. മറ്റൊന്നാണ് **ടെമ്പിയറ്റോ ഡെൽ വലാഡിയർ.**  

ഫ്രാസാസി ഗുഹകളുടെ പ്രവേശന കവാടത്തിൽ സങ്കേതവും ചാപ്പലും പരസ്പരം ഏതാനും ഡസൻ മീറ്ററിനുള്ളിൽ സ്ഥിതിചെയ്യുന്നു. ഈ പുരാതനസങ്കേതം 1029 മുതലുള്ള രേഖകളിൽ ഉദ്ധരിക്കുന്നു. മഡോണയുടെ കത്തിച്ച ചിത്രം സ്ഥാപിക്കാൻ ബെനഡിക്റ്റൈൻ സന്യാസിമാർ നിർമ്മിച്ച ലളിതമായ ശിലാ ഘടനയാണിത്. 1828-ൽ ലിയോ പന്ത്രണ്ടാമൻ മാർപ്പാപ്പയാണ് ചെറിയ അഷ്ടഭുജാകൃതിയിലുള്ള ടെമ്പിയറ്റോ ക്ഷേത്രം നിയോഗിച്ചത്. വെളുത്ത മാർബിൾ ഘടന രൂപകൽപ്പന ചെയ്തത് ഗ്യൂസെപ്പെ വലാഡിയറാണ്. ചാപ്പലിൽ ഒരിക്കൽ അന്റോണിയോ കനോവയുടെ സ്റ്റുഡിയോയിൽ നിന്നും മഡോണയുടെയും കുട്ടിയുടെയും മാർബിൾ പ്രതിമ സ്ഥാപിച്ചിരുന്നു. ഈ പ്രതിമ ഇപ്പോൾ ഗെംഗയിലെ സിവിക് മ്യൂസിയത്തിലാണ്. പകരം ഒരു പകർപ്പ് അവിടെ നൽകി. ടെമ്പിയറ്റോ നിർമ്മിച്ചപ്പോൾ ഗുഹയുടെ തുറസ്സിൽ നിരവധി അസ്ഥികൂടങ്ങളുടെ അവശിഷ്ടങ്ങൾ കണ്ടെത്തിയിരുന്നു.

## അവലംബം

വർഗ്ഗം:ക്രിസ്ത്യൻ പള്ളികൾ
ജെ.ഇ.ഡി.ഇ.സി.

**ജെഇഡിഇസി സോളിഡ് സ്റ്റേറ്റ് ടെക്നോളജി അസോസിയേഷൻ** ഒരു സ്വതന്ത്ര അർദ്ധചാലക എഞ്ചിനീയറിംഗ് ട്രേഡ് ഓർഗനൈസേഷനും സ്റ്റാൻഡേർഡൈസേഷൻ ബോഡിയുമാണ്. (JEDEC - Joint Electron Tube Engineering Council)

ലോകത്തിലെ ചില വലിയ കമ്പ്യൂട്ടർ കമ്പനികൾ ഉൾപ്പെടെ 300 ൽ അധികം അംഗങ്ങൾ ജെഇഡിഇസിയിലുണ്ട്. പാർട്ട് നമ്പറുകളുടെ സ്റ്റാൻഡേർഡൈസേഷൻ, ഒരു ഇലക്ട്രോസ്റ്റാറ്റിക് ഡിസ്ചാർജ് (ഇഎസ്ഡി) സ്റ്റാൻഡേർഡ് നിർവചിക്കുന്നത്, ലീഡ് ഫ്രീ നിർമ്മാണ നേതൃത്വം ആണ്.

വാക്വം ട്യൂബ് തരം നമ്പറിംഗുകൾ ഏകോപിപ്പിക്കുന്നതിന് ആർ‌എം‌എയും (പിന്നീട് ഇ‌ഐ‌എ എന്ന് പുനർനാമകരണം ചെയ്തു) നെമയും ജോയിന്റ് ഇലക്ട്രോൺ ട്യൂബ് എഞ്ചിനീയറിംഗ് കൗൺസിൽ (ജെടെക്) സ്ഥാപിച്ചപ്പോൾ ജെ.ഇ.ഡി.ഇ.സി യുടെ ഉത്ഭവം 1944 ലാണ്.

1958 ൽ, അർദ്ധചാലക സാങ്കേതികവിദ്യയുടെ വരവോടെ, EIA, NEMA എന്നിവയുടെ സംയുക്ത ജെടെക്കിന്റെ (JETEC) പ്രവർത്തനം പിന്നീട് ജോയിന്റ് ഇലക്ട്രോൺ ഡിവൈസ് എഞ്ചിനീയറിംഗ് കൗൺസിൽ എന്ന് പുനർനാമകരണം ചെയ്തു.
## ഉത്ഭവം

റേഡിയോ മാനുഫാക്ചറേഴ്സ് അസോസിയേഷനും (ആർ‌എം‌എ) നാഷണൽ ഇലക്ട്രിക്കൽ മാനുഫാക്ചറേഴ്സ് അസോസിയേഷനും (നെമ) സംയുക്ത ഇലക്ട്രോൺ ട്യൂബ് എഞ്ചിനീയറിംഗ് കൗൺസിൽ (ജെടെക്) വാക്വം ട്യൂബ് ടൈപ്പ് നമ്പറിംഗുകൾ ഏകോപിപ്പിക്കുന്നതിന് വേണ്ടിയാണ് 1944 മുതൽ ജെ.ഇ.ഡി.ഇ.സി. ആരംഭിക്കുന്നത്. റേഡിയോ വ്യവസായത്തിന്റെ വ്യാപനത്തിലൂടെ സെമികണ്ടക്ടർ ഉപകരണങ്ങൾ ഉൾപ്പെടുത്തുന്നതിനും അർദ്ധചാലക ഉപകരണങ്ങളുടെ മാനദണ്ഡങ്ങൾ വികസിപ്പിക്കുന്നതിനും വേണ്ടി ജെടെക് അതിന്റെ വ്യാപ്തി വർദ്ധിപ്പിച്ചു. ക്രമേണ, ഇഐഎ(EIA), നെമാ(NEMA) എന്നിവയുടെ സംയുക്ത ജെടെകിന്റെ പ്രവർത്തനം 1958 ൽ ജോയിന്റ് ഇലക്ട്രോൺ ഡിവൈസ് എഞ്ചിനീയറിംഗ് കൗൺസിൽ (JEDEC) എന്ന് പുനർനാമകരണം ചെയ്തു.1979 ൽ നെമ അതിന്റെ പ്രവർത്തനം നിർത്തിവച്ചു.

## അവലംബം

വർഗ്ഗം:ഇലക്ട്രോണിക്സ് ലിസ്റ്റുകൾ
മരിയാന ഇൻ ദ സൗത്ത് (1897)

1897-ൽ ബ്രിട്ടീഷ് പ്രീ-റാഫലൈറ്റ് ആർട്ടിസ്റ്റ് ജോൺ വില്യം വാട്ടർഹൗസ് ചിത്രീകരിച്ച ഒരു എണ്ണച്ചായാചിത്രമാണ് **മരിയാന ഇൻ ദ സൗത്ത്**. ഇപ്പോൾ ഒരു സ്വകാര്യ ശേഖരത്തിലാണ് ഈ ചിത്രം കാണപ്പെടുന്നത്. തന്റെ സ്ത്രീധനം നഷ്ടപ്പെട്ടതിൽ ക്രൂരമായി തള്ളിക്കളഞ്ഞ സ്വേച്ഛാധിപതി ഏഞ്ചലോയുടെ നഷ്ടപ്പെട്ട പ്രണയത്തിന്റെ തിരിച്ചുവരവിനായി മരിയാന പ്രാർത്ഥിക്കുന്നു. മരിയാന എന്ന തലക്കെട്ടിലുള്ള ടെന്നിസന്റെ കവിതയിൽ നിന്ന് 'ദ്രാവക കണ്ണാടിയിൽ അവളുടെ മുഖത്തിന്റെ വ്യക്തമായ പൂർണത തിളങ്ങി' എന്ന വരിയിൽ നിന്ന് ഈ ചിത്രം ചിത്രീകരിച്ചിരിക്കുന്നു. ഈ ചിത്രം ഷേക്സ്പിയറുടെ 'മെഷർ ഫോർ മെഷർ' എന്നതിൽ നിന്ന് പ്രചോദനം ഉൾക്കൊണ്ടിരുന്നു.
## പ്രീ-റാഫേലൈറ്റ് ശൈലി
1848-ൽ വില്യം ഹോൽമാൻ ഹണ്ട്, ജോൺ എവെറെറ്റ് മില്ലെയ്സ്, ഡാന്റെ ഗബ്രിയേൽ റോസെറ്റി തുടങ്ങിയവർ ചേർന്ന് 1848-ൽ സ്ഥാപിച്ച ഇംഗ്ലീഷ് ചിത്രകാരൻമാരുടെയും കവികളുടെയും കലാകാരന്മാരുടെയും ഒരു സംഘടന ആയിരുന്നു പ്രീ-റാഫേലൈറ്റ് ബ്രദേഴ്സ്. ഇതിലെ കലാകാരന്മാർ വികസിപ്പിച്ച ശൈലിയാണ് പ്രീ-റാഫേലൈറ്റ് ശൈലി. പിന്നീട് മധ്യകാലഘട്ടത്തിൽ റോസെറ്റിയിൽ നിന്ന് പ്രചോദനം ഉൾക്കൊണ്ട എഡ്വേർഡ് ബേൺ-ജോൺസ്, ഇരുപതാം നൂറ്റാണ്ടിലെ ജോൺ വില്യം വാട്ടർഹൗസ് പോലുള്ള കലാകാരന്മാരുടെ ഇടയിലേയ്ക്ക് ഈ ശൈലി വ്യാപിപ്പിച്ചു. പ്രീ-റാഫേലൈറ്റ് ശൈലിയിലാണ് പാൻഡോറ ചിത്രീകരിച്ചിരിക്കുന്നത്.
## ചിത്രകാരനെക്കുറിച്ച്

ആദ്യം അക്കാദമിക് ശൈലിയിൽ ചിത്രീകരിക്കുകയും പിന്നീട് പ്രീ-റാഫലൈറ്റ് ബ്രദർഹുഡിന്റെ ശൈലിയും വിഷയവും ചിത്രീകരിക്കുന്നതിലൂടെ അറിയപ്പെടുന്ന ഒരു ഇംഗ്ലീഷ് ചിത്രകാരനായിരുന്നു ജോൺ വില്യം വാട്ടർഹൗസ്. പുരാതന ഗ്രീക്ക് പുരാണങ്ങളിൽ നിന്നും അർത്തുറിയൻ ഇതിഹാസങ്ങളിൽ നിന്നുമുള്ള സ്ത്രീകളെ ചിത്രീകരിച്ചതിലൂടെ അദ്ദേഹത്തിന്റെ കലാസൃഷ്ടികൾ അറിയപ്പെട്ടിരുന്നു.
## അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ജോൺ വില്യം വാട്ടർഹൗസ് ചിത്രങ്ങൾ
വല്ലക്കുന്ന്

ഇന്ത്യയിലെ കേരളമെന്ന സംസ്ഥാനത്തിലെ ആളൂർ ഗ്രാമ പഞ്ചായത്തിൽ ഉൾപ്പെടുന്ന ഒരു ചെറിയ ഗ്രാമമാണ് ***വല്ലക്കുന്ന്.*** ഏതാണ്ട് 600 ഓളം കുടുംബങ്ങൾ ഇവിടെ താമസിക്കുന്നു.

തൃശ്ശൂർ കോൾനിലങ്ങളുടെ ഭാഗമായ മുരിയാട് തണ്ണീർത്തടത്തിലെ ഒരു ഭാഗം ഈ ഗ്രാമത്തിലാണ്. 

## ജനസംഖ്യാശാസ്‌ത്രം
ജനസംഖ്യയിൽ 35% ഹിന്ദുവും 65% ക്രിസ്ത്യാനികളും ഉൾപ്പെടുന്നു. 50% കുടുംബങ്ങളിൽ നിന്നുള്ള ഒന്നോ രണ്ടോ അംഗങ്ങൾ ഗ്രാമത്തിൽ നിന്ന് അകലെ, വിദേശ രാജ്യങ്ങളിൽ ജോലി ചെയ്യുന്നു. വല്ലക്കുന്നിലെ ജനങ്ങൾ നല്ല വിദ്യാഭ്യാസമുള്ളവരാണ്; 50 വയസ്സിന് താഴെയുള്ളവരുടെ ശരാശരി വിദ്യാഭ്യാസം പന്ത്രണ്ടാം ക്ലാസാണ്.

## ഭൂമിശാസ്ത്രം
ആളൂർ ഗ്രാമപഞ്ചായത്തിന്റെ കീഴിലുള്ള ഈ ഗ്രാമം  നെൽവയലുകളാൽ ചുറ്റപ്പെട്ട ഒരു പാർപ്പിട പ്രദേശമാണ്. ഇത് താമസിക്കാൻ ശാന്തവും സുന്ദരവുമായ സ്ഥലമാണ്. പോട്ട -മൂന്നുപീടിക സംസ്ഥാന ഹൈവേ 61&nbsp;&nbsp;ഈ ഗ്രാമത്തിന്റെ മധ്യത്തിലൂടെ കടന്നുപോകുന്നു. ദേശീയപാത 544 ലേക്ക് 7 കിലോമീറ്ററും ദേശീയപാത 66 ലേക്ക് 15 കിലോമീറ്ററും ദൂരം ആണ് ഇവിടെ നിന്നും ഉള്ളത്. അടുത്ത നഗരങ്ങളായ ഇരിഞ്ഞാലക്കുട ,കൊടകര ,ചാലക്കുടി എന്നിവിടങ്ങളിലേക്ക്&nbsp;&nbsp;പൊതു സ്വകാര്യ ഗതാഗത സൗകര്യങ്ങൾ നിലവിലുണ്ട്. അതുപോലെ നെല്ലായി(ദേശീയപാത 544) യിലേക്കുള്ള റോഡും  വല്ലക്കുന്ന് ജംഗ്ഷനിൽ നിന്ന് തുടങ്ങുന്നു. ഏറ്റവും അടുത്തുള്ള റെയിൽ‌വേ സ്റ്റേഷനായ ഇരിഞ്ഞാലക്കുട റെയിൽവേ സ്റ്റേഷൻ വെറും 1 കിലോമീറ്റർ ആണ് &nbsp;ദൂരം. കൊച്ചി അന്താരാഷ്ട്ര വിമാനത്താവളം 32 കിലോമീറ്റർ അകലെയാണ്. സൂപ്പർ-ഫാസ്റ്റ് ട്രെയിനുകൾ ഒഴികെ എല്ലാ എക്സ്പ്രസ്, പാസഞ്ചർ ട്രെയിനുകളും ഈ റെയിൽവേ സ്റ്റേഷനിൽ നിർത്തുന്നു. 

## ആരാധനാലയങ്ങൾ
**സെന്റ് അൽഫോൻസാസ് ചർച്ച് (സ്ഥാപിച്ചത് 12-10-2008)** 

ഇരിഞ്ഞാലക്കുട രൂപതയുടെ കീഴിലുള്ള ഒരു ഇടവകയാണ് ഈ പള്ളി. **"[[അൽഫോൻസാമ്മ|സെന്റ് അൽഫോൻസ"]]** എന്ന വിശുദ്ധയുടെ പേരിൽ ലോകത്തിൽ സ്ഥാപിതമായ ആദ്യത്തെ പള്ളിയാണിത്. ഇത് വെറും 72 ദിവസത്തിനുള്ളിൽ നിർമ്മിച്ചതാണ്. 27-06-2009 ന് ഇടവകയായി മാറുകയും ചെയ്തു.

**സെന്റ് ജോസഫ്സ് കപ്പേള. (സ്ഥാപിച്ചത് 2008)**

**തൂയത്ത് ഭഗവതി** ക്ഷേത്രം- ഗ്രാമത്തിന്റെ തെക്ക് ഭാഗത്തായി സ്ഥിതി ചെയ്യുന്നു ഈ ക്ഷേത്രം. 

## മറ്റുള്ളവ
**പോളാലയം** (സ്ഥാപിച്ചത് 1979) - ഇതൊരു   

സമരിറ്റൻ സഹോദരിമാരുടെ സഭയുടെ കോൺവെറ്ന് ആണ്. 

**സ്നേഹോദയ കോളേജ് ഓഫ് നഴ്സിംഗ്. (സ്ഥാപിച്ചത് 2012)**

**സഹകരണ ബാങ്ക്** - എടിഎം സൗകര്യമുള്ള കല്ലേറ്റുംകര സർവീസ് കോ-ഓപ്പറേറ്റീവ് ബാങ്കിന്റെ ബ്രാഞ്ച്.  

**നീതി മെഡിക്കൽ സ്റ്റോർ** - ലാബ് സൗകര്യത്തോടെ. 

**[[അംഗൻവാടി]] -** സംയോജിത ശിശു വികസന സേവനങ്ങളുടെ ഭാഗം. 

**ബി‌എസ്‌എൻ‌എൽ ടെലിഫോൺ എക്സ്ചേഞ്ച്** 

## പരാമർശങ്ങൾ

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഓൺലൈൻ ബാങ്കിംഗ്

ഒരു ബാങ്കിന്റെയോ മറ്റ് ധനകാര്യ സ്ഥാപനത്തിന്റെയോ ഉപഭോക്താക്കളെ ആ സ്ഥാപനത്തിന്റെ വെബ്‌സൈറ്റ് വഴി നിരവധി സാമ്പത്തിക ഇടപാടുകൾ നടത്താൻ പ്രാപ്തരാക്കുന്ന ഒരു ഇലക്ട്രോണിക് പേയ്‌മെന്റ് സംവിധാനമാണ് **ഓൺലൈൻ ബാങ്കിംഗ്** അഥവാ **ഇന്റർനെറ്റ് ബാങ്കിംഗ്**. 

അക്കൗണ്ട് ബാലൻസുകൾ കാണുക, പ്രസ്താവനകൾ നേടുക, സമീപകാല ഇടപാട് പരിശോധിക്കുക, പേയ്‌മെന്റുകൾ നടത്തുക തുടങ്ങിയ സവിശേഷതകൾ വാഗ്ദാനം ചെയ്യുന്ന വ്യക്തിഗത, കോർപ്പറേറ്റ് ബാങ്കിംഗ് സേവനങ്ങൾ ഇന്റർനെറ്റ് ബാങ്കിംഗ് ഉപഭോക്താവിന് നൽകുന്നു. കറൻസിരഹിത സമ്പദ് വ്യവസ്ഥയിലേക്കുള്ള പ്രധാന ചുവടുവെയ്‌പ്പാണ് ഇന്റർനെറ്റ് ബാങ്കിംഗ്. കേരളത്തിൽ ബാങ്ക് അക്കൗണ്ട് ഉള്ളവരിൽ 35 ശതമാനവും ഇന്റർനെറ്റ് ബാങ്കിംഗ് ഉപഭോക്താക്കളാണെന്നാണ് ഏകദേശ കണക്ക്. 

## ചരിത്രം
ആധുനിക ഹോം ബാങ്കിംഗ് സേവനങ്ങളുടെ മുന്നോടിയായി 1980 കളുടെ തുടക്കം മുതൽ ഇലക്ട്രോണിക് മീഡിയയിലൂടെയുള്ള വിദൂര ബാങ്കിംഗ് സേവനങ്ങൾ ആരംഭിച്ചിരുന്നു. 1980 കളുടെ അവസാനത്തിൽ 'ഓൺ‌ലൈൻ' എന്ന പദം പ്രചാരത്തിലായി. 1980 ഡിസംബറിൽ യു.എസ്സിലെ ഒരു കമ്മ്യൂണിറ്റി ബാങ്കായ യുണൈറ്റഡ് അമേരിക്കൻ ബാങ്കിലാണ്. 

## സവിശേഷതകൾ
ഓൺലൈൻ ബാങ്കിംഗ് വഴി ഒരു വ്യക്തിക്ക് നിരവധി കാര്യങ്ങളിൽ ബാങ്കിൽ എത്താതെ തന്നെ ചെയ്യുവാൻ കഴിയും. അക്കൗണ്ട് ബാലൻസ് കാണുക, സമീപകാല ഇടപാടുകൾ കാണുക,  ബാങ്ക് സ്റ്റേറ്റ്‌മെന്റുകൾ ഡൗൺലോഡുചെയ്യുക, ചെക്ക് ബുക്കുകൾ ഓർഡർ ചെയ്യുക, എം-ബാങ്കിംഗ്, ഇ-ബാങ്കിംഗ് തുടങ്ങിയവയ്ക്കുള്ള അപേക്ഷകൾ ഡൗൺലോഡ് ചെയ്യുക എന്നിവയാണ് ഓൺലൈൻ വഴി ലഭിക്കുന്ന സേവനങ്ങൾ. 
## സുരക്ഷ
ഒരു ഉപഭോക്താവിന്റെ സാമ്പത്തിക വിവരങ്ങളുടെ സുരക്ഷ ഉറപ്പാക്കേണ്ടത് ഓൺലൈൻ ബാങ്കിംഗ് രംഗത്ത് വളരെ പ്രധാനമാണ്. ഇത് കൂടാതെ ഓൺലൈൻ ബാങ്കിംഗ് പ്രവർത്തിക്കാൻ കഴിയില്ല. ഒരു ഉപഭോക്താവിന്റെ രേഖകളിലേക്ക് അനധികൃത ഓൺലൈൻ പ്രവേശന സാധ്യത ഒഴിവാക്കാൻ ധനകാര്യ സ്ഥാപനങ്ങൾ വിവിധ സുരക്ഷാ പ്രക്രിയകൾ സജ്ജമാക്കിയിട്ടുണ്ട്. എങ്കിലും സുരക്ഷ ഉറപ്പുവരുത്തുക എന്നത് ശ്രമകരമായ കാര്യമാണ്. 

### ഓൺലൈൻ ബാങ്കിംഗ് ഉപയോഗിക്കുമ്പോൾ സ്വീകരിക്കേണ്ട മുൻകരുതലുകൾ :-
1. എളുപ്പം ഊഹിക്കാൻ പറ്റാത്തതും, വ്യത്യസ്‌തവുമായുള്ള പാസ്‌വേർഡ് ഉപയോഗിക്കുക. 
ബാങ്കിങ് ആവശ്യങ്ങൾക്ക് വേണ്ടി ഉപയോഗിക്കുന്ന പാസ്‌വേർഡ്, മറ്റു വെബ്സൈറ്റുകളിൽ ഉപയോഗിക്കാതെ ഇരിക്കുക. പാസ്‌വേർഡ് ആർക്കും തന്നെ ഊഹിക്കാൻ പറ്റാത്തതും, സ്പെഷ്യൽ ക്യാരക്കറ്റെഴ്‌സ് (# @ & ^ ) ഉപയോഗിച്ചുള്ളതുമാക്കുക. 

2. പബ്ലിക് വൈഫൈ, ഇന്റർനെറ്റ് കഫേ മുതലായവ ഉപയോഗിച്ച് ബാങ്കിങ് ചെയ്യാതെ ഇരിക്കുക.
നമ്മുടെ പാസ്‌വേർഡുകൾ സേവ് ചെയ്തു വെക്കാൻ പറ്റിയ കീലോഗർ ( Keylogger ) കഫേകളിൽ കണ്ടേക്കാം. പബ്ലിക് വൈഫൈ ഉപയോഗിക്കുമ്പോൾ സെക്യൂർ അല്ലാത്ത വെബ്സൈറ്റുകളിൽ / ഔട്ട്‍ഡേറ്റഡായ ബ്രൗസർ ഉപയോഗിച്ച് ബാങ്കിങ് നടത്തിയാൽ അത് ആ വൈഫൈ ഉപയോഗിക്കുന്ന ആർക്കും ഹാക്ക് ചെയ്യാൻ സാധിക്കും. ഇനി ഉപയോഗിച്ചേ മതിയാവൂ എന്ന സാഹചര്യം വന്നാൽ കംപ്യൂട്ടറിൽ ഒരു VPN ഉം, Virtual Keyboard ഉം ഉപയോഗിക്കുക. 

3. സെക്യൂർ ആയ വെബ്സൈറ്റിൽ മാത്രം പെയ്മെന്റ് നടത്തുക.
നമ്മുടെ കാർഡ് ഡീറ്റെയിൽസ് എന്റർ ചെയ്യുന്ന വെബ്സൈറ്റ് സെക്യൂർ ആണെന്ന് ഉറപ്പ് വരുത്തുക. https ഇല്ലാത്ത വെബ്സൈറ്റുകൾ ഉപയോഗിക്കരുത് (Example : http://www.bank.com , https://www.bank.com  - ഇതിൽ https ഉള്ള വെബ്സൈറ്റ് മാത്രമാണ് നമ്മുടെ പാസ്‌വേർഡ് എൻക്രിപ്റ്റ് ചെയ്യുന്നത്. അതുകൊണ്ട് https ഉള്ള വെബ്സൈറ്റ് മാത്രം ഉപയോഗിക്കുക). 

4. ഫാക്ടർ ഓതേന്റിഫിക്കേഷൻ (2FA) ഉപയോഗിക്കുക.
ക്യാഷ് ട്രാൻസ്ഫർ നടത്താൻ യൂസർനെയിം, പാസ്‌വേർഡിനു പുറമെ മൊബൈലിലേക്ക് SMS ആയി വരുന്ന പാസ്‌വേർഡ് കൂടെ ഉപയോഗിക്കുന്നതിനാണ് 2 FACTOR AUTHENTIFICATION ( 2FA ) എന്ന് പറയുന്നത്. നമ്മുടെ ബാങ്ക് അക്കൗണ്ടുകളിൽ 2FA എനേബിൾ ചെയ്തു വയ്ക്കുക.
## ഇതും കാണുക

## അവലംബം

വർഗ്ഗം:സാമ്പത്തികം
വരദ സേതു

ബിബിസി പ്രക്ഷേപണം ചെയ്യുന്ന  *ഹാർഡ്  സൺ*  എന്ന ക്രൈം സീരിയലിൽ    *ഡി എസ് മിഷൽ അലി* എന്ന കഥാപത്രം ചെയ്തതിലൂടെ പ്രശസ്തയായ ഒരു മലയാളിയായ ബ്രിട്ടീഷ് നടിയാണ് **വരദ സേതു**  ,  , .*നൗ  യു സീ മി 2* എന്ന അമേരിക്കൻ ചിത്രത്തിലും *മൈക്കൽ കെയ്‌നിന്റെ* കഥാപാത്രത്തിന്റെ സഹായിയായി വരദ അഭിനയിച്ചു . 

മലയാളികളായ  ഡോക്ടർമാരായ മാതാപിതാക്കൾക്കാണ്  ജനിച്ച, വരദക്ക് അഭയ എന്ന ഇരട്ട സഹോദരിയുണ്ട്. ചെറുപ്പത്തിൽത്തന്നെ ഇംഗ്ലണ്ടിന്റെ നോർത്ത് ഈസ്റ്റിലേക്ക് താമസം മാറിയ അവർ ന്യൂകാസിൽ ഓൺ ടൈനിൽ വളർന്നു. സേത്ത് ഡാം അലന്റെ സ്കൂളുകളിൽ ചേർന്നു, ദേശീയ യൂത്ത് തിയേറ്ററിലെ അംഗമായിരുന്നു.  ആറാമത്തെ ഫോമിന്റെ അവസാന വർഷത്തിൽ, 2010 ലെ മിസ്സ് ന്യൂകാസിൽ മത്സരത്തിൽ സേതു വിജയിച്ചു.  ബ്രിസ്റ്റോൾ സർവകലാശാലയിൽ വെറ്ററിനറി മെഡിസിൻ പഠിച്ച അവർ പിന്നീട് ഫിസിയോളജിയിലേക്ക് മാറി.  ചെറുപ്പം മുതലേ സേതു ഭരതനാട്യവും മോഹിനിയാട്ടവും അവതരിപ്പിക്കുന്നു.

## അവലംബം

വർഗ്ഗം:ഇംഗ്ലീഷ് ചലച്ചിത്ര നടിമാർ
മൊബൈൽ ബാങ്കിംഗ്

സ്മാർട്ട്‌ഫോൺ അല്ലെങ്കിൽ ടാബ്‌ലെറ്റ് പോലുള്ള ഒരു മൊബൈൽ ഉപകരണം ഉപയോഗിച്ച് സാമ്പത്തിക ഇടപാടുകൾ നടത്താൻ ഉപഭോക്താക്കളെ അനുവദിക്കുന്ന ഇന്റർനെറ്റ് അധിഷ്ഠിത സംവിധാനമാണ് **മൊബൈൽ ബാങ്കിംഗ്**. നെറ്റ് ബാങ്കിങ്ങിനെക്കാൾ പുതിയതും സ്മാർട്ട് ഫോണുകളുടെ പ്രചാരത്തോടെ ജനകീയമായതുമാണ് മൊബൈൽ ബാങ്കിംഗ്

മൊബൈൽ ബാങ്കിംഗ് സാധാരണയായി 24 മണിക്കൂർ അടിസ്ഥാനത്തിൽ ലഭ്യമാണ്. ചില ധനകാര്യ സ്ഥാപനങ്ങൾ മൊബൈൽ ബാങ്കിംഗ് വഴി ഏതൊക്കെ അക്കൗണ്ടുകൾ ആക്സസ് ചെയ്യാം എന്നതിന് പരിധി വയ്ക്കാറുണ്ട്. അതുപോലെ തന്നെ ഇടപാട് നടത്താവുന്ന തുകയ്ക്ക് നിയന്ത്രണവും ഉണ്ട്. മൊബൈൽ ഉപകരണത്തിലേക്കുള്ള ഇന്റർനെറ്റ് അല്ലെങ്കിൽ ഡാറ്റ കണക്ഷന്റെ ലഭ്യതയെ ആശ്രയിച്ചിരിക്കും മൊബൈൽ ബാങ്കിംഗ്. 
## ചരിത്രം
ആദ്യകാല മൊബൈൽ ബാങ്കിംഗ് സേവനങ്ങൾ എസ്.എം.എസ്  വഴിയായിരുന്നു. പിന്നീട് 1999 ൽ മൊബൈൽ വെബ് ഉപയോഗം പ്രാപ്തമാക്കുന്ന WAP പിന്തുണയുള്ള സ്മാർട്ട് ഫോണുകൾ ആരംഭിച്ചതോടെ യൂറോപ്യൻ ബാങ്കുകൾ ഈ പ്ലാറ്റ്‌ഫോമിൽ മൊബൈൽ ബാങ്കിംഗ്  ഉപഭോക്താക്കൾക്ക് ലഭ്യമാക്കിത്തുടങ്ങി.  

## സേവനങ്ങളുടെ ലഭ്യത
മൊബൈൽ ബാങ്കിംഗ് വഴിയുള്ള ഇടപാടുകൾ നൽകിയിട്ടുള്ള മൊബൈൽ ബാങ്കിംഗ് ആപ്ലിക്കേഷന്റെ സവിശേഷതകളെ ആശ്രയിച്ചിരിക്കുന്നു, സാധാരണയായി അക്കൗണ്ട് ബാലൻസും ഏറ്റവും പുതിയ ഇടപാടുകളുടെ ലിസ്റ്റുകളും, ഇലക്ട്രോണിക് ബിൽ പേയ്‌മെന്റുകൾ, വിദൂര ചെക്ക് നിക്ഷേപങ്ങൾ, പി 2 പി പേയ്‌മെന്റുകൾ, ഒരു ഉപഭോക്താവിന്റെ അല്ലെങ്കിൽ മറ്റൊരാളുടെ അക്കൗണ്ടുകൾക്കിടയിൽ ഫണ്ട് കൈമാറ്റം എന്നിവ ഉൾപ്പെടുന്നു. ചില ആപ്ലിക്കേഷനുകൾ സ്റ്റേറ്റ്മെന്റുകളുടെ പകർപ്പുകൾ ഡൗൺലോർഡ്‌   ചെയ്യാനും അനുവദിക്കുന്നു. 

## പ്രത്യേകതകൾ
മൊബൈൽ ബാങ്കിംഗ്, ഇടപാടുകൾ കൈകാര്യം ചെയ്യുന്നതിനുള്ള ചെലവ് കുറയ്ക്കുന്നു. പണം പിൻവലിക്കലിനും നിക്ഷേപ ഇടപാടുകൾക്കുമായി ഉപയോക്താക്കൾ ഒരു ബാങ്ക് ബ്രാഞ്ച് സന്ദർശിക്കേണ്ടതിന്റെ ആവശ്യമില്ല. 

## ഇതും കാണുക
യോനോ

ഓൺലൈൻ ബാങ്കിംഗ്
## അവലംബം

വർഗ്ഗം:മൊബൈൽ ഫോണുകൾ
വർഗ്ഗം:ബാങ്കിങ്ങ്
റെന്നർ സ്പ്രിങ്‌സ്

ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു സ്ഥലമാണ് **റെന്നർ സ്പ്രിങ്സ്**. ഇത് ബാർക്ലി ടേബിൾലാന്റിന്റെ ഹൃദയഭാഗത്തായാണ് സ്ഥിതി ചെയ്യുന്നത്. വാസ്തവത്തിൽ, പട്ടണം "ബീഫ് രാജ്യത്തിന്റെ ഹൃദയം" എന്ന് സ്വയം വിശേഷിപ്പിക്കുന്നു.

ബാർക്ലി ഹൈവേയുടെയും ടെന്നന്റ് ക്രീക്കിന്റെയും ജംഗ്ഷന്റെ വടക്കുഭാഗത്തായി സ്റ്റുവർട്ട് ഹൈവേയിലാണ് ഈ ചെറിയ പ്രദേശത്തിന്റെ സ്ഥാനം. ആലീസ് സ്പ്രിങ്സിൽ നിന്ന് ഏകദേശം 662 കിലോമീറ്ററും ഡാർവിനിൽ നിന്ന് 820 കിലോമീറ്ററുമാണ് ഇവിടേക്കുള്ള ദൂരം. ഉഷ്ണമേഖലാ ടോപ്പ് എൻഡും മിതശീതോഷ്ണ പ്രദേശമായ റെഡ് സെന്റർ പ്രദേശങ്ങളും തമ്മിലുള്ള അതിർത്തിയായി റെന്നർ സ്പ്രിംഗ്സിനെ സാധാരണ കണക്കാക്കുന്നു.
## ചരിത്രം
സ്റ്റുവർട്ട് ഹൈവേയിലുടനീളമുള്ള നിരവധി സ്ഥലങ്ങളേപ്പോലെ തന്നെ റെന്നർ സ്പ്രിങ്സിന്റെ ഉത്ഭവം ഓസ്‌ട്രേലിയൻ ഓവർലാന്റ് ടെലിഗ്രാഫ് ലൈനിനോട് കടപ്പെട്ടിരിക്കുന്നു. 1872-ൽ സ്പ്രിങ്‌സിലൂടെ കടന്നുപോകുമ്പോൾ ടെലിഗ്രാഫ് ലൈനിൽ പ്രവർത്തിക്കുന്ന ടീമിന് വൈദ്യോപദേശം നൽകിക്കൊണ്ടിരുന്ന ഡോക്ടർ ഫ്രെഡറിക് റെന്നറുടെ പേരാണ് ഇതിന് ലഭിച്ചത്. 1877-ൽ ഡോ. റെന്നർ ടെലിഗ്രാഫ് ലൈനിൽ ജോലി ചെയ്യുന്നതിനിടയിൽ ഒരു കൂട്ടം പക്ഷികളെ കാണുകയും അവ പ്രകൃതിദത്തമായ ഉറവകളാൽ ഈ പ്രദേശത്തേക്ക് ആകർഷിക്കപ്പെടുന്നതായും കണ്ടെത്തി. പിന്നീട് അവയ്ക്ക് മഡ് സ്പ്രിംഗ്സ് എന്ന് പേരു നൽകി. ഈ ശുദ്ധജല നീരുറവകൾ റെന്നർ സ്പ്രിംഗ്സിന് ചുറ്റുമുള്ള പ്രദേശത്തിന് അതിന്റെ പ്രാധാന്യം നേടാൻ സഹായിച്ചു. അവ പ്രദേശത്തിന് ജലം നൽകി. ലേക്ക് വുഡ്സ് റെന്നർ സ്പ്രിങ്‌സിന്റെ വടക്കുഭാഗത്തായി എലിയറ്റിനും ന്യൂകാസിൽ വാട്ടേഴ്സിനും സമീപത്തായി സ്ഥിതി ചെയ്യുന്നു.

## കാലാവസ്ഥ
ഉയർന്ന വേനൽക്കാല താപനിലയാണ് റെന്നർ സ്പ്രിംഗ്സിനുള്ളത്. വേനൽക്കാലത്ത് ഇവിടുത്തെ ശരാശരി പരമാവധി 35°C ഉം താഴ്ന്ന താപനില 24°C ഉം ആണ്. ശൈത്യകാലത്തെ ഉയർന്ന താപനില 20°C ഉം താഴ്ന്ന താപനില 5°C ഉം ആണ്.

## അവലംബം

*SMH Travel
*Total Travel 
*Australian Explorer

## പുറത്തേക്കുള്ള കണ്ണികൾ

വർഗ്ഗം:നോർത്തേൺ ടെറിട്ടറിയിലെ നഗരങ്ങൾ
വിജയാ ബാങ്ക്

കർണാടകത്തിലെ ബാംഗ്ലൂർ ആസ്ഥാനമായ ഒരു പൊതുമേഖലാ ബാങ്കാണ് **വിജയാ ബാങ്ക്**. ഇന്ത്യയിലെ ആദ്യകാല ദേശസാൽകൃത ബാങ്കുകളിലൊന്നാണ് ഇത്. ഇന്ത്യയിലുടനീളം 2031 ശാഖകളും (2017 മാർച്ച് വരെ) 2001 എടിഎമ്മുകളും വിജയാ ബാങ്കിനുണ്ട്. 

## ചരിത്രം
1931 ഒക്ടോബർ 23 ന് എ. ബി. ഷെട്ടിയുടെ നേതൃത്വത്തിലുള്ള ഒരു കൂട്ടം കർഷകരാണ് കർണാടക സംസ്ഥാനത്തെ ദക്ഷിണ കന്നഡ ജില്ലയിലെ മംഗളൂരു ആസ്ഥാനമായി വിജയാ ബാങ്ക് സ്ഥാപിച്ചത്. വിജയദശമി ദിനത്തിൽ  സ്ഥാപിതമായതിനാൽ ഈ ബാങ്കിനെ 'വിജയാ ബാങ്ക്' എന്ന് നാമകരണം ചെയ്തു. തുടക്കത്തിൽ ബാങ്കിന്റെ അംഗീകൃത മൂലധനം 5 ലക്ഷം ഡോളറും ഇഷ്യു ചെയ്ത മൂലധനം 2 ലക്ഷം ഡോളറുമായിരുന്നു. 
## ലയനം
ബാങ്ക് ഓഫ് ബറോഡയുമായി വിജയാ ബാങ്കും ദേനാ ബാങ്കും ലയിപ്പിക്കാൻ 2018 സെപ്റ്റംബർ 17 ന് കേന്ദ്ര സർക്കാർ തീരുമാനിച്ചു. ലയനത്തിന് കേന്ദ്ര മന്ത്രിസഭയും മൂന്ന് ബാങ്കുകളുടെ ഡയറക്‌ടർ ബോർഡുകളും 2019 ജനുവരി 2 ന് അംഗീകാരം നൽകി. ലയനം 2019 ഏപ്രിൽ 1 മുതൽ പ്രാബല്യത്തിൽ വരികയുണ്ടായി. 
## ഇതും കാണുക
#ബാങ്ക് ഓഫ് ബറോഡ
#ദേനാ ബാങ്ക്
## അവലംബം

 

വർഗ്ഗം:ഇന്ത്യയിലെ പൊതുമേഖലാ ബാങ്കുകൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
ഹിന്ദു മത, ചാരിറ്റബിൾ എൻ‌ഡോവ്‌മെൻറ് വകുപ്പ്

സംസ്ഥാനത്തിനുള്ളിലെ ക്ഷേത്രഭരണം നിയന്ത്രിക്കുന്ന തമിഴ്‌നാട് സർക്കാരിന്റെ വകുപ്പുകളിലൊന്നാണ് **ഹിന്ദു മത, ചാരിറ്റബിൾ എൻ‌ഡോവ്‌മെൻറ് വകുപ്പ്.**  (Tamil: இந்து சமய அறநிலையத் துறை)
## ചരിത്രം
1923-ൽ മദ്രാസ് ഹിന്ദു മതപരമായ എൻ‌ഡോവ്‌മെൻറ് നിയമം മദ്രാസ് പ്രസിഡൻസി പാസാക്കി. 1925-ൽ സർക്കാർ "ഹിന്ദു മത-ചാരിറ്റബിൾ എൻ‌ഡോവ്‌മെൻറ് ബോർഡ്" രൂപീകരിച്ചു. ഒരു പ്രസിഡന്റും രണ്ട് നാല് കമ്മീഷണർമാരും അടങ്ങുന്നതാണ് ഇത്. പിന്നീട് ഇത് പരിഷ്കരിക്കുകയും 1960-ൽ തമിഴ്‌നാട് ഹിന്ദു മത-ചാരിറ്റബിൾ എൻ‌ഡോവ്‌മെൻറ് ആക്റ്റ് 1959 ലെ XXII പ്രകാരം ഹിന്ദു മത-ചാരിറ്റബിൾ എൻ‌ഡോവ്‌മെൻറ് വകുപ്പായി മാറുകയും 1960 ജനുവരി 1 മുതൽ പ്രാബല്യത്തിൽ വരികയും ചെയ്തു. 
## ക്ഷേത്രങ്ങൾ
Below are the few maintained temples.
* അണ്ണാമലൈയ്യർ ക്ഷേത്രം, തിരുവണ്ണാമലൈ
* മധുര മീനാക്ഷി ക്ഷേത്രം, മധുര
* പഴനി മുരുകൻ ക്ഷേത്രം, പഴനി 
* രാമേശ്വരം രാമനാഥസ്വാമി ക്ഷേത്രം, രാമേശ്വരം
* ജലകണ്ഡേശ്വര ക്ഷേത്രം, വെല്ലൂർ
* ബഗവതിയമ്മൻ ക്ഷേത്രം, കന്യാകുമാരി
* തനുമലയസ്വാമി ക്ഷേത്രം, സുചിന്ദ്രം
* പനഗകതീശ്വര ക്ഷേത്രം, പനയപുരം

## അവലംബം


വർഗ്ഗം:തമിഴ്‌നാട്ടിലെ സർക്കാർ വകുപ്പുകൾ
സംഗമ രാജവംശം

പതിനാലാം നൂറ്റാണ്ടിൽ ഹരിഹരൻ ഒന്നാമൻ (വീര ഹരിഹര അല്ലെങ്കിൽ ഹക്ക റായ എന്നും അറിയപ്പെടുന്നു) ബുക്ക റായ ഒന്നാമൻ എന്നീ രണ്ട് സഹോദരന്മാർ സ്ഥാപിച്ച വിജയനഗര സാമ്രാജ്യത്തിന്റെ രാജവംശമായിരുന്നു **സംഗമ രാജവംശം**. 
## അടിസ്ഥാനവും ആദ്യകാല ചരിത്രവും
ഹരിഹര ഒന്നാമനും ബുക്കയും ചേർന്നാണ് സംഗമ രാജവംശം സ്ഥാപിച്ചത്. അവരുടെ പിതാവിനെ 1327-ൽ മുഹമ്മദ് ബിൻ തുഗ്ലക്ക് തടവുകാരനാക്കിയിരുന്നു. 1336-ൽ അവർ വിജയനഗര സ്ഥാപിച്ചു.

## പിൻഗാമികൾ
ബുക്കയുടെ പിൻഗാമിയായ ഹരിഹര II ദക്ഷിണേന്ത്യയിലൂടെ ബുക്കയുടെ സൈനികപ്രവർത്തനം തുടർന്നു. നെല്ലൂരിനും കലിംഗയ്ക്കുമിടയിലുള്ള തീരദേശ ആന്ധ്രയുടെ നിയന്ത്രണം ഏറ്റെടുക്കാനും അഡാങ്കി, ശ്രീശൈലം പ്രദേശങ്ങൾ പിടിച്ചെടുക്കാനും കൃഷ്ണ നദിയുടെ തെക്ക് ഭാഗത്തുള്ള പെനിൻസുലയ്ക്കിടയിലുള്ള ഭൂരിഭാഗം പ്രദേശങ്ങളും കീഴടക്കുകയും ചെയ്തു. ഗോവ, ചൗൾ, ദാബോൾ തുടങ്ങി നിരവധി ഇന്ത്യൻ തുറമുഖങ്ങൾ പിടിച്ചെടുക്കാനും ഹരിഹാര II ന് കഴിഞ്ഞു.
## അവലംബം

## പുറം കണ്ണികൾ
* APonline - History and Culture - History-Medieval Period
തിരുവനന്തപുരം ഡെവലപ്‌മെന്റ് അതോറിറ്റി (ട്രിഡ)

**തിരുവനന്തപുരം നഗര പ്രദേശ വികസന സമിതി** അഥവാ **ട്രിഡ**, തിരുവനന്തപുരം മെട്രോപൊളിറ്റൻ പ്രദേശത്ത് അടിസ്ഥാനകാര്യ വികസനത്തിന് ഉത്തരവാദിത്തപ്പെട്ട കേരള സർക്കാരിന്റെ കീഴിലുള്ള സ്ഥാപനമാണ്.  തിരുവനന്തപുരം നഗരത്തിലും സമീപ പ്രദേശങ്ങൾക്കും ആസൂത്രിതവും ശാസ്ത്രീയവുമായ വികസനം നടപ്പിലാക്കുക എന്നതാണ് ട്രിഡയുടെ പ്രാഥമികമായ ലക്ഷ്യം. അതോറിറ്റിയുടെ അധികാരപരിധി തിരുവനന്തപുരം കോർപ്പറേഷനിലേക്കും ചുറ്റുമുള്ള 5 പഞ്ചായത്തുകളിലേക്കും വ്യാപിക്കുന്നു.  തിരുവിതാംകൂർ ടൗൺ പ്ലാനിംഗ് ആക്ട് പ്രകാരം 1980 ലാണ് ട്രിഡ രൂപീകരിച്ചത്. അതോറിറ്റിക്ക് 30 ജനറൽ കൗൺസിൽ അംഗങ്ങളും 11 എക്സിക്യൂട്ടീവ് കമ്മിറ്റി അംഗങ്ങളുമുണ്ട്.
## അധികാര പരിധി
തിരുവനന്തപുരം കോർപ്പറേഷൻ, വിളപ്പിൽ ഗ്രാമപഞ്ചായത്ത്, വിളവൂർക്കൽ ഗ്രാമപഞ്ചായത്ത്, പള്ളിച്ചൽ ഗ്രാമപഞ്ചായത്ത്, കല്ലിയൂർ ഗ്രാമപഞ്ചായത്ത്, വെങ്ങാനൂർ ഗ്രാമപഞ്ചായത്ത് എന്നീ പ്രദേശങ്ങളാണ് ട്രിഡയുടെ അധികാര പരിധിയിലുള്ളത്‌. 

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 
## അവലംബം

വർഗ്ഗം:കേരളത്തിലെ സംസ്ഥാന ഏജൻസികൾ
സെറ്റിരിസിൻ

അലർജി ചികിത്സയിൽ ഉപയോഗിക്കുന്ന ഒരു ആന്റിഹിസ്റ്റാമിൻ ആണ് **സെറ്റിരിസിൻ** (Cetirizine). അലർജിക് റിനിറ്റിസ്, ഡെർമറ്റൈറ്റിസ്, ആർട്ടിക്കേറിയ എന്നിവയുടെ ചികിത്സയ്ക്ക് ഇത് പ്രയോജനപ്പെടുത്തുന്നു. ഗുളിക രൂപത്തിലോ സിറപ്പ് രൂപത്തിലോ ഉപയോഗിക്കാം. കഴിച്ച് ഒരു മണിക്കൂറിനകം ലഭിക്കുന്ന ഫലം ഒരു ദിവസം മുഴുവൻ നീണ്ടുനൽക്കാം. ഹിസ്റ്റമിൻ എച്ച് 1  പ്രവർത്തനം തടസ്സപ്പെടുത്തുകയാണ് ആണ് ഇത് ചെയ്യുന്നത്.  ഡൈഫെൻഹൈഡ്രാമെൻ പോലുള്ള ആന്റിഹിസ്‌റ്റാമിൻ നൽകുന്ന ഫലം ലഭിക്കുന്നുവെങ്കിലും  പാർശ്വഫലങ്ങൾ അതിനെക്കാൾ കുറവാണ്. പല രാജ്യങ്ങളിലും ചികിത്സകരുടെ നിർദ്ദേശപ്രകാരം മാത്രമേ മുൻകാലങ്ങളിൽ സെറ്റിരിസിൻ വിൽപ്പനശാലകളിൽ നിന്ന് ലഭിച്ചിരുന്നുള്ളു. എന്നാൽ, ഇപ്പോൾ കർശന നിയന്ത്രണങ്ങളില്ല. 
1981 ലാണ് സെറ്റിരിസിൻ പേറ്റൻറ്  ചെയ്യപ്പെട്ടത്. 1987 ഔഷധമായി ഉപയോഗിക്കാൻ ആരംഭിച്ചു. ഇതൊരു ജനറിക് ഔഷധം ആയാണ് ലഭ്യമാവുന്നത്. 
## പാർശ്വഫലങ്ങൾ

ഉറക്കം (5–20%), വരണ്ട വായ (5.7%), തലവേദന (16%), ക്ഷീണം (5.6%) എന്നിവ പാർശ്വഫലങ്ങളായി അനുഭവപ്പെടുന്നു. ഹൃദയ കൃത്യോലോപം, ടാക്കികാർഡിയ,  എഡേമ. എന്നിവയും അപൂർവ്വമായുണ്ടാവുന്നു.

മാസങ്ങളോളമുള്ള തുടർച്ചയായ ഉപയോഗശേഷം നിർത്തുമ്പോൾ ചൊറിച്ചിൽ അനുഭവപ്പെടാറുണ്ട്. ഗർഭാവസ്ഥയിൽ ഇതിന്റെ ഉപയോഗം അപകടകരമല്ലെങ്കിലും കുട്ടികളെ പാലൂട്ടുന്ന അവസ്ഥയിൽ ഉപയോഗിക്കരുത് എന്നാണ് നിർദ്ദേശിക്കുന്നത്.
### ബ്രാന്റ് പേരുകൾ
Alatrol, Alerid, Alzene, Cetirin, Cetzine, Cezin, Cetgel, Histazine, Humex, Letizen, Reactine, Razene, Rigix, Sensahist , Triz, Zetop, Zirtec, Zirtek, Zodac, Zyllergy, Zynor, Zyrlek, Zyrtec എന്നിങ്ങനെയുള്ള ബ്രാന്റ് പേരുകളിൽ  വിവിധ രാജ്യങ്ങളിൽ സെറ്റിരിസിൻ മാർക്കറ്റിൽ ലഭിക്കുന്നു.

## അവലംബം

വർഗ്ഗം:കാർബോക്സിലിക് അ‌മ്ലങ്ങൾ
ദേശീയ പൈതൃക സ്മാരകം

വർണ്ണവിവേചന വിരുദ്ധ പ്രവർത്തകർ, സുലു മേധാവികൾ, മിഷനറിമാർ എന്നിവരെ പ്രതിനിധീകരിക്കുന്ന ഒരു കൂട്ടം ചെമ്പ് പ്രതിമകളാണ് **ദേശീയ പൈതൃക സ്മാരകം.** 1600 കളിലേയ്ക്കുള്ള വിമോചനത്തിനായുള്ള പോരാട്ടത്തെ പ്രതിഫലിപ്പിക്കുന്നതിനാണ് ഈ സ്മാരകം.ഗ്രോൺക്ലൂഫ് നേച്ചർ റിസർവിലാണ് ഇത് സ്ഥിതിചെയ്യുന്നത്.2010 ലാണ് പദ്ധതി ആരംഭിച്ചത്, എന്നാൽ 2015 ലെ കണക്കനുസരിച്ച് 55 പ്രതിമകൾ മാത്രമേയുള്ളൂ.   മൊത്തം 400 മുതൽ 500 വരെ പ്രതിമകൾ ആസൂത്രണം ചെയ്തിട്ടുണ്ട്. പൂർത്തിയാകുമ്പോൾ, സ്മാരകത്തെ  "The Long Walk to Freedom" എന്ന് ആയിരിക്കും വിളിക്കുന്നത്.
## ചരിത്രം
നാഷണൽ ഹെറിറ്റേജ് പ്രോജക്ട് കമ്പനിയുടെ സിഇഒ കൂടിയായ ഡാലി ടാംബോയിൽ നിന്നാണ് 2010-ൽ പദ്ധതിയുടെ ആശയം വന്നത്.പ്രതിമകളിൽ ആദ്യത്തേത് 2015 സെപ്റ്റംബറിൽ ദക്ഷിണാഫ്രിക്കൻ കലാസാംസ്കാരിക മന്ത്രി നതി മതെത്വ പുറത്തിറക്കി.
## പ്രതിനിധീകരിക്കുന്ന പ്രതിമകൾ

*ഓട്ടോഷുമാറ്റോ
*ചീഫ് ഷ്വാനെ
*ചീഫ് ക്ലാസ് സ്റ്റുർമാൻ
*ലൂയിസ് വാൻ മൗറീഷ്യസ്
*ഡോ. ജോഹന്നാസ് വാൻ ഡെർ കെമ്പ്
*മഖണ്ഡ
*രാജാവ് ഷാക്ക കാസെൻസംഗഖോന
*ചീഫ് ഡേവിഡ് സ്റ്റുർമാൻ
*ഹിന്റ്‌സ കഖാവുട്ട
*കിംഗ് ഡിംഗെയ്ൻ
*ഫാക്കു രാജാവ്
*മിലികാസി രാജാവ് 
*മോഷൂഷൂ രാജാവ് 
*ക്ഗൊസി ക്ഗമംയനെ പിലനെ
*ചീഫ് ആദം കോക്ക് മൂന്നാമൻ
*ചീഫ് സാൻഡിലേ കാങ്‌കിക
*സെഖുഖുൻ ഒന്നാമൻ
*ബിഷപ്പ് ജോൺ കോലെൻസോ
*രാജാവ് സെറ്റ്സ്വായോ കാംപാണ്ടെ
*ലംഗാലിബാലെ രാജാവ്
*മഖാഡോ രാമബുലാന രാജാവ്
*ചീഫ് ദലാസിൽ
*നയാബേല രാജാവ്
*ചീഫ് ഭമ്പത കാമാൻസിസ
*രാജാവ് ദിനുസുലു കാസെത്ശ്വായോ
*ശൌൽ മ്സനെ
*ഒലിവ് ഷ്രൈനർ
*ഹഡ്ജി ഓജർ അല്ലി
*രാജ്ഞി ലബോട്‌സിബെനി എം‌ഡ്ലുലി
*ആൽഫ്രഡ് മംഗേന
*ഹാരിയറ്റ് കോലെൻസോ
*സോളമൻ പ്ലാറ്റ്ജെ
*വാൾട്ടർ റുബൂസാന
*ചീഫ് കഗലുസി ലെബോഹോ
*ഷാർലറ്റ് മാക്സെക്
*ഡോ. അബ്ദുല്ല അബ്ദുറഹ്മാൻ
*തോമസ് മാപികേല
*ജോസിയ ഗുമെഡ്
*ജോൺ ഡ്യൂബ്
*ആന്റൺ ലെംബെഡെ
*മോഹൻദാസ് ഗാന്ധി
*സെലോപ് തീമ
*സെഫാക്കോ മക്കാത്തോ
*ക്ലെമന്റ്സ് കടാലി
*പിക്സ്ലി സെമെ
*ഇഡാ മ്ത്വാന
*ആൽഫ്രഡ് ഈവിൾ
*സിസ്സി ഗൂൾ
*ചീഫ് ആൽബർട്ട് ലുതുലി
*സക്കറിയ മാത്യൂസ്
*റവ. സക്കിയസ് മഹാബാനെ
*ബ്രാം ഫിഷർ
*ജാക്ക് ഹോഡ്സൺ
*സ്റ്റീവ് ബിക്കോ
*ഡുമ നോക്ക്വേ
*സോളമൻ മഹ്‌ലാങ്കു
*ജോസി എംപാമ
*ലിലിയൻ എൻഗോയി
*ബെർത്ത മഖൈസ്
*ഗ്രിഫിത്സ് മക്സെഞ്ച്
*രൂത്ത് First
*[യൂസഫ് ഡാഡൂ]
*ആനി സിലിംഗ
*വിക്ടോറിയ മക്സെഞ്ച്
*സമോറ മച്ചൽ
*ഓലോഫ് പാം
*അലൻ പാറ്റൺ
*ഹെലൻ ജോസഫ്
*റഹിമ മൂസ
*ക്രിസ് ഹാനി
*ജോ സ്ലോവോ
*ഫ്രാൻസെസ് ബാർഡ്
*ഡൊറോത്തി നിംബെ
*ആർച്ച് ബിഷപ്പ് ട്രെവർ ഹഡിൽസ്റ്റൺ
*ജൂലിയസ് നെയറെരെ
*ഗോവൻ എംബെകി
*സ്റ്റീവ് ഷ്വെറ്റെ
*ബിയേഴ്സ് നൗഡ്
*റേ അലക്സാണ്ടർ
*മിറിയം മേക്ക്‌ബ
*ഹെലൻ സുസ്മാൻ
*ബെർത്ത ജിക്സോവ
*ബേസിൽ ഡി ഒലിവേര
*രൂത്ത് മമ്പതി
*ഫിഡൽ കാസ്ട്രോ
*ആൽബെർട്ടിന സിസുലു
*വാൾട്ടർ സിസുലു
*അഡ്‌ലെയ്ഡ് ടാംബോ
*ഒലിവർ ടാംബോ
*നെൽസൺ മണ്ടേല

## അവലംബം

## പുറം കണ്ണികൾ
* Launch of National Heritage Monument (2015 speech)
* The National Heritage Monument Launched (video)

വർഗ്ഗം:ശില്പകല
നാഷണൽ യൂത്ത് ലീഗ്

ഇന്ത്യൻ നാഷണൽ ലീഗിന്റെ യുവജന പ്രസ്ഥാനമാണ് നാഷണൽ യൂത്ത് ലീഗ്. സുപ്രീം കോടതി അഭിഭാഷകനായിരുന്ന അഡ്വ: സിറാജ് ഇബ്രാഹിം ആണ് നാഷണൽ യൂത്ത് ലീഗിന്റെ പ്രഥമ ദേശീയ പ്രസിഡണ്ട്. നിലവിലെ ഐ.എൻ.എൽ.കേരള സംസ്ഥാന  സംസ്ഥാന ജനറൽ സെക്രട്ടറി കാസിം ഇരിക്കൂർ നാഷണൽ യൂത്ത് ലീഗ് സംസ്ഥാന ഭാരവാഹിയിരുന്നിട്ടുണ്ട്.

എൻ.വൈ.എൽ. എന്ന ചുരുക്കപ്പേരിൽ അറിയപ്പെടുന്ന നാഷണൽ യൂത്ത് ലീഗിന് ദേശീയ സംസ്ഥാന ജില്ലാ മണ്ഡലം പഞ്ചായത്ത് ശാഖാ കമ്മിറ്റികളുണ്ട്. 

പച്ച നിറത്തിൽ എൻ.വൈ.എൽ. എന്നാലേഖിതമാം ചുവപ്പ് കലർന്ന ശുഭ്ര പതാകയാണ് നാഷണൽ യൂത്ത് ലീഗിന്റേത്. നിലവിൽ കേരള  സംസ്ഥാന പ്രസിഡണ്ട് ഫാദിൽ അമീൻ കൊല്ലം, ജനറൽ സെക്രട്ടറി റഹീം ബെണ്ടിച്ചാൽ, ട്രഷറർ കെ.വി.അമീർ എന്നിവരാണ്.

വർഗ്ഗം:വിദ്യാർത്ഥി രാഷ്ട്രീയം ഇന്ത്യയിൽ
മഡോണ ഓഫ് ദ റെഡ് ചെറൂബിംസ്

ഇറ്റാലിയൻ നവോത്ഥാന കലാകാരനും വെനീഷ്യൻ ചിത്രകാരനുമായ ജിയോവന്നി ബെല്ലിനി 1485-ൽ ചിത്രീകരിച്ച ഒരു പാനൽചിത്രമാണ് **മഡോണ ഓഫ് ദ റെഡ് ചെറൂബിംസ്**. 

കന്യകയുടെ കാൽമുട്ടുകളിലിരിക്കുന്ന കുട്ടിയും കുട്ടിയുമായുള്ള പരസ്പര നോട്ടം തുടങ്ങിയ ശൈലീപരമായ ഘടകങ്ങൾ സൂചിപ്പിക്കുന്നത് അതേ മ്യൂസിയത്തിലെ ബെല്ലിനിയുടെ അൽസാനോ മഡോണയെ അടിസ്ഥാനമാക്കിയാണ് ഈ ചിത്രം നിർമ്മിച്ചതെന്ന് അഭിപ്രായപ്പെടുന്നു.

## വിവരണം
മുൻ‌ഭാഗത്തായി കന്യകയെയും കുട്ടിയെയും എടുത്തുകാണിക്കുന്ന വിധത്തിൽ ബെല്ലിനിചിത്രീകരിച്ചിരിക്കുന്നു. പശ്ചാത്തലത്തിൽ ഭൂപ്രകൃതിയിൽ ഗോപുരങ്ങൾ, കോട്ടകൾ‌, നദിയിലൂടെയുള്ള പ്രവേശനമാർഗ്ഗം കൂടാതെ ഒരു ചെറിയ ബോട്ടും ചിത്രീകരിച്ചിരിക്കുന്നു.

പ്രകാശമാനമായ ആകാശത്ത് ചുവന്ന കെരൂബുകളുടെ ഒരു നിര കാണാം ഇതിൽ നിന്ന് ചിത്രത്തിന് ഈ പേര് ലഭിച്ചിരിക്കുന്നു. താഴത്തെ ഭാഗത്തെ പാരപെറ്റ് ബെല്ലിനിയുടെ ചിത്രത്തിന്റെ സവിശേഷതയാണ്. ഈ ചിത്രത്തിൽ കാർട്ടൂച്ചിനോടൊപ്പം അദ്ദേഹം ഒപ്പ് നൽകിയിട്ടില്ല.

## ചിത്രകാരനെക്കുറിച്ച്

വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു.), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.

## അവലംബം

## ഇതും കാണുക
**[[Madonna of the Small Trees]]*

## ഉറവിടങ്ങൾ
*

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ജിയോവന്നി ബെല്ലിനി മഡോണാസ്
ചവിട്ടുകളി

മലപ്പുറം ജില്ലയിൽ പൊന്നാനി, തിരൂർ, പെരിന്തൽമണ്ണ എന്നീ താലൂക്കുകളിൽ പ്രചരിച്ചുവരുന്ന ഒരു കലാരൂപമാണ് ചവിട്ടുകളി. ചെറുമക്കളി എന്ന പേരിലും ഇത് അറിയപ്പെടുന്നു.

ഇത്  ചെറുമക്കളുടെ അല്ലെങ്കിൽ പുലയരുടെ ഒരു കലാപ്രകടനമാണ്. അമ്പലത്തിലെ ഉത്സവത്തോടനുബന്ധിച്ചും ഓണം, വിഷു തുടങ്ങിയ വിശേഷാവസരങ്ങളിലും ഈ കലാരൂപം സാമൂഹ്യവിനോദമായി ആവിഷ്കരിച്ചുപോരുന്നു.

ഇതിന് നാന്നൂറ് വർഷത്തോളം പഴക്കമുണ്ടെന്ന് കരുതപ്പെടുന്നു.

പത്തു മുതൽ പതിനാറ് വയസ്സുവരെ പ്രായമുള്ളവർ ഇതിൽ പങ്കെടുക്കുന്നു. ഇത് ആവിഷ്കരിക്കാൻ പത്തോ പതിനാറോ പേർ വേണം.

കളിക്കാർ വട്ടത്തിൽ നിന്നാൽ സംഘനേതാവ് ഒരു പാട്ടിന്റെ വരികൾ ആലപിക്കും. മറ്റുള്ളവർ അതേറ്റുപാടും. രണ്ടു പ്രാവശ്യം പാടിക്കഴിഞ്ഞാൽ ഒരു സവിശേഷ താളക്രമത്തിൽ വട്ടമിട്ട് കയ്യാംഗ്യത്തോടെ നൃത്തം ചവിട്ടുകയായി. പാട്ടിന്റെ അവസാനഘട്ടമാകുമ്പോൾ നൃത്തത്തിന് ചടുലത കൂടും. താളക്രമം മിക്കവാറും ഒന്നുതന്നെയായിരിക്കും. എന്നാൽ ചുവടുവെപ്പുകൾ വട്ടത്തിലും കുറുകെയുമുണ്ട്.

വാദ്യോപകരണങ്ങളോ ദീപവിതാനങ്ങളോ ഇല്ല.

മുണ്ടു മടക്കിക്കുത്തി തലയിൽ തോർത്തുകൊണ്ട് ഒരു കെട്ടുകെട്ടിയാൽ വേഷവിധാനമായി. ഒരു മണിക്കൂറോളം കലാപ്രകടനം നീണ്ടുനിൽക്കും. കൃഷിയും കൂലിപ്പണിയുമാണ് ഇതിലെ കലാകാരന്മാരുടെ തൊഴിൽ.
മുരിയാട് തടാകം

തൃശ്ശൂർ ജില്ലയിലെ ഒരു പ്രധാന തണ്ണീർത്തടം ആണ് മുരിയാട് തടാകം. ഇത് മുരിയാട് കായൽ എന്ന പേരിലും അറിയപ്പെടുന്നു. ഇവിടെ ഏതാണ്ട് അഞ്ച് മാസവും വെള്ളം കെട്ടി കിടക്കുകയും ബാക്കിയുള്ള സമയങ്ങളിൽ കൃഷി ചെയ്യുകയും ചെയ്യുന്നു. തൃശ്ശൂർ കോൾനിലങ്ങളിൽ പെട്ട ഈ ഭാഗം പ്രധാന നെല്ല് ഉല്പാദന കേന്ദ്രം കൂടിയാണ്. 

മധ്യകേരളത്തിലെ  ഭൂഗർഭ ജലവിതാനത്തിൻറെ സന്തുലിതാവസ്ഥയ്ക്ക് ഈ കായൽ പ്രദേശം കാരണമാകുന്നു. കൃഷിക്കാവശ്യമുള്ള ജലസേചനത്തിനായി കെ എൽ ഡി സി കനാലും ഈ പ്രദേശത്തുകൂടി കടന്നു പോകുന്നു. ഏതാനും അപൂർവയിനം മത്സ്യസമ്പത്ത് സാന്നിധ്യം ഇവിടെ സ്ഥിരീകരിച്ചിട്ടുണ്ട്. കൂടാതെ വിവിധയിനം ദേശാടനപ്പക്ഷികളുടെ ഇഷ്ട കേന്ദ്രം കൂടിയാണിത്.

## ഭൂമിശാസ്ത്രം
തൃശ്ശൂർ ജില്ലയിൽ ഇരിങ്ങാലക്കുടയ്ക്ക് 8 കിലോമീറ്റർ വടക്കുകിഴക്കായി മുരിയാട് തണ്ണീർത്തടം സ്ഥിതി ചെയ്യുന്നു. തണ്ണീർത്തടത്തിന്റെ വടക്കായി കരുവന്നൂർ പുഴ ഒഴുകുന്നു. ഹോളോസീൻ കാലഘട്ടത്തിൽ ഏകദേശം 7000-8000 വർഷങ്ങൾക്കു മുമ്പാണ് ഈ തണ്ണീർത്തടം നിലവിൽ വന്നതെന്ന് പഠനങ്ങൾ സൂചിപ്പിക്കുന്നു. 

## സസ്യജാലം
ജലത്തിൽ വളരുന്ന മുപ്പത്തഞ്ചിലധികം സസ്യങ്ങൾ മുരിയാട് കായൽ പ്രദേശങ്ങളിൽ കണ്ടെത്തിയിട്ടുണ്ട്. കരയിൽ വളരുന്ന 199 സസ്യയിനങ്ങളും ശുദ്ധജലപായലുകളുടെ തൊണ്ണൂറിലധികം സ്പീഷിസുകളും ഈ പ്രദേശത്തു കണ്ടുവരുന്നു. 

## അവലംബം

വർഗ്ഗം:കേരളത്തിലെ തണ്ണീർത്തടങ്ങൾ
തുറന്ന ജയിൽ, നെട്ടുകാൽത്തേരി

ലഘുചിത്രം|നെട്ടുകാൽത്തേരി തുറന്ന ജയിലിന്റെ കവാടം|301x301ബിന്ദു
കേരളത്തിലെ ആദ്യത്തെ തുറന്ന ജയിലാണ് തിരുവനന്തപുരം ജില്ലയിലെ കാട്ടാക്കടയിൽ സ്ഥിതിചെയ്യുന്ന നെട്ടുകാൽത്തേരി തുറന്ന ജയിൽ.  1962 ഓഗസ്റ്റ് 8 നാണ് നെട്ടുകാൽത്തേരിയിൽ തുറന്ന ജയിൽ സ്ഥാപിതമാകുന്നത്.
472 ഏക്കറാണ്  നെയ്യാർഡാമിനടുത്തായി സ്ഥിതിചെയ്യുന്ന നെട്ടുകാൽത്തേരി തുറന്ന ജയിലിന് കോമ്പൗണ്ട് ഉള്ളത്. പുതിയ കണക്കു പ്രകാരം ഇവിടെ 367 അന്തേവാസികളുണ്ട്. 

## പ്രവർത്തനങ്ങൾ
ഉദ്യോഗസ്ഥരുടെയും അന്തേവാസികളുടെയും കൂട്ടായ്മയിലൂടെ സാമൂഹ്യ പ്രതിബന്ധത പുലർത്തുന്ന നിരവധിയായ പ്രവർത്തനങ്ങളിലൂടെ നാർക്കു നാൾ ജയിൽ വകുപ്പ് ഇന്ന് പൊതുസമൂഹത്തിലേക്ക് ഇറങ്ങി ചെല്ലുകയാണ്. മർദ്ദനമുറകളാലും കൊടിയ പീഡനമുറകളാലും അറിയപ്പെട്ടിരുന്ന പ്രാചീന കാരാഗ്രഹ സങ്കൽപ്പത്തിൽ നിന്നും ജയിൽ വകുപ്പ് ഏറെ മുന്നേറിയിരിക്കുന്നു.  ഇവിടത്തെ അന്തേവാസികളിലെ കഴിവുകൾ തിരിച്ചറിഞ്ഞ് അവരിലെ കലാവാസനകൾ, സാമൂഹ്യബോധം, സ്വയം തൊഴിൽ പര്യാപ്തത എന്നിവ ഉയർത്തി കൊണ്ട് വരുന്ന നിരവധി പദ്ധതികളാണ് സർക്കാരും വകുപ്പും ചെയ്തു വരുന്നത്. അതിന്റെ ഏറ്റവും വലിയ ഉദാഹരണമാണ് ജയിലുകളിലെ കാർഷിക മുന്നേറ്റം. 

## കൃഷി
അഞ്ച് ഏക്കറിൽ പച്ചക്കറികൃഷി ചെയ്യുന്നുണ്ട്. പയർ, പാവൽ, വെണ്ട, കത്തിരി, ബീൻസ്, മുളക്, പടവലം, വെള്ളരി എന്നിവയാണ് കൃഷി ചെയ്യുന്നത്.  2018 ൽ ഒന്നരക്കോടി രൂപയുടെ കാർഷിക ഉത്പന്നങ്ങളാണ് തുറന്ന ജയിലിൽനിന്നു വില്പന നടത്തിയത്. തികച്ചും ജൈവ രീതിയിൽ ആധുനിക സംവിധാനങ്ങൾ ഉപയോഗിച്ചുള്ള ഹൈടെക് കൃഷിരീതിയാണ് ഇവിടെ നടത്തുന്നത്.  അതുപോലെ നെട്ടുകാൽത്തേരി ജയിൽ വളപ്പിനുള്ളിലെ ജലം സംഭരിക്കാനുള്ള ചെക്ക് ഡാമിൽ മത്സ്യക്കൃഷിയും നടത്തുന്നുണ്ട്. 

## ഓപ്പറേഷൻ റാഡ് ക്ലിഫ്
നെട്ടുകാൽത്തേരി തുറന്ന ജയിലിൻറെ അതിർത്തി സംരക്ഷിച്ച് അനധികൃത കടന്ന് കയറ്റം തടയുന്നതിനായി ജയിൽവകുപ്പിൻറെ നേതൃത്വത്തിൽ ആരംഭിച്ച പദ്ധതിയാണിത് **ഓപ്പറേഷൻ റാഡ് ക്ലിഫ്**. ജയിലിനു ചുറ്റും വേലികൾ ശക്തമാക്കിയും താല്കാലിക വേലികൾ സ്ഥാപിച്ചും സാമൂഹ്യ വിരുദ്ധരുടെയും കന്നുകാലികളുടെയും വന്യമൃഗങ്ങളുടെയും  കടന്ന് കയറ്റം തടയുക, ജയിൽ കോമ്പൗണ്ടിലെ വന്യമൃഗങ്ങളുടെ താവളങ്ങൾ തകർത്ത് അവയെ വനത്തിലേക്ക് തിരിച്ച് വിടുക, കുറ്റിക്കാടുകളും ഈറ്റക്കാടുകളും വെട്ടിമാറ്റി പട്രോളിംഗ് ശക്തമാക്കുക, ജയിൽ കോമ്പൗണ്ടിലെ നടപ്പാതകളും ഫാം റോഡുകളും സഞ്ചാരയോഗ്യമാക്കി അതിലുടെ വാഹനത്തിലുള്ള പട്രോളിംഗ് നടപ്പിലാക്കുക, വേട്ടക്കാരെയും വാറ്റുകാരെയും തുരത്തുക തുടങ്ങിയവായാണ് പദ്ധതിയുടെ ലക്ഷ്യം.

## അവലംബം

വർഗ്ഗം:ജയിലുകൾ
അൽസാനോ മഡോണ

1485-ൽ ഇറ്റാലിയൻ നവോത്ഥാന കലാകാരൻ ജിയോവന്നി ബെല്ലിനി ചിത്രീകരിച്ച ഒരു എണ്ണ പാനൽചിത്രമാണ് **അൽസാനോ മഡോണ.**
## ചരിത്രം
പതിനാറാം നൂറ്റാണ്ടിന്റെ ആരംഭത്തിൽ അൽസാനോ ലോംബാർഡോയിലെ ആശ്രമത്തിൽ കന്യകാമഠാധികാരിണിയായിരുന്ന ലൂക്രെസിയ അഗ്ലിയാർഡിയുടെ സ്ത്രീധനത്തിന്റെ ഭാഗമായി ബെർഗാമോയിലെത്തിയപ്പോഴാണ് ഈ ചിത്രം ചിത്രീകരിച്ചത്. ഈ ചിത്രത്തിന്റെ ഉടമസ്ഥാവകാശം നിരവധി പേരുടെ ഭാഗമായതിനു ശേഷം, 1891-ൽ അക്കാദമിയ കരാര ഡി ബെല്ലെ ആർട്ടി ഡി ബെർഗാമോ മ്യൂസിയത്തിലേക്ക് സംഭാവന ചെയ്തു.

## വിവരണം
ഈ ചിത്രത്തിൽ, ബെല്ലിനി സമകാലിക സാധാരണ ജനങ്ങളുടെയിടയിലെ സാക്ര കോൺവർസിയോണിലെ (ഇറ്റാലിയൻ നവോത്ഥാന പെയിന്റിംഗിൽ വികസിപ്പിച്ചെടുത്ത ഒരു വിഭാഗമാണ്. താരതമ്യേന അനൗപചാരിക ഗ്രൂപ്പിംഗിലെ ഒരു കൂട്ടം വിശുദ്ധന്മാർക്കിടയിൽ കന്യകയുടെയും കുട്ടിയുടെയും (ശിശു യേശുവിനൊടൊപ്പമുള്ള കന്യകാമറിയം) ചിത്രീകരണം, മുമ്പത്തെ കാലഘട്ടങ്ങളിലെ കൂടുതൽ കർക്കശവും ശ്രേണിപരവുമായ രചനകൾക്ക് വിരുദ്ധമായി) മറിയയുടെയും കുട്ടിയായ ജീസസിന്റെയും പരമ്പരാഗത പ്രമേയത്തെ പ്രതിനിധീകരിച്ച് ചിത്രീകരിച്ചിരിക്കുന്ന അർദ്ദകായചിത്രത്തിനു മുകളിൽ ബാൽഡാച്ചിൻ സിംഹാസനങ്ങളോട് സാമ്യമുള്ള ഒരു ചിത്രത്തിരശ്ശീല തൂക്കിയിരിക്കുന്നു.വശങ്ങളിൽ ഗോപുരങ്ങൾ, കോട്ടകൾ, ചെറിയ രൂപങ്ങൾ എന്നിവയുള്ള ഒരു ഭൂപ്രകൃതിയും കാണിച്ചിരിക്കുന്നു. ചിത്രകാരന്റെ ചിത്രരചനകളിൽ ഇത് സാധാരണമാണ്.

മുൻവശത്ത് ചുവന്ന മാർബിൾ പരപ്പറ്റ് കാണപ്പെടുന്നു. ബെല്ലിനിയുടെ പതിവുള്ള ഒപ്പുള്ള കാർട്ടൂച്ച് അവിടെയാണ്. അവിടെ ഒരു ഫലവും കാണാം. ഒരുപക്ഷേ യഥാർത്ഥ പാപത്തെക്കുറിച്ചുള്ള ഒരു പരാമർശം, അല്ലെങ്കിൽ വിശുദ്ധ ഗ്രന്ഥങ്ങളിൽ നിന്നോ സ്തുതിഗീതങ്ങളിൽ നിന്നോ ലഭിച്ച കന്യകയുടെ ചിഹ്നം.

ഈ മഡോണയെ പിൽക്കാല ചിത്രങ്ങളുടെ ഒരു മാതൃകയായി കണക്കാക്കുന്നു. ഉദാഹരണത്തിന് മഡോണ ഓഫ് റെഡ് ചെറൂബിംസ് അല്ലെങ്കിൽ മഡോണ ഓഫ് ദ സ്മോൾ ട്രീസ്, ഇവ രണ്ടും അക്കാദമിയ കരാരയിൽ തൂക്കിയിരിക്കുന്നു.
## ചിത്രകാരനെക്കുറിച്ച്

വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു.), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.

## അവലംബം

* 

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ജിയോവന്നി ബെല്ലിനി മഡോണാസ്
മുളവന്നൂർ ഭഗവതി ക്ഷേത്രം

പകരം=മുളവന്നൂർ ഭഗവതി ക്ഷേത്രം|ലഘുചിത്രം|600x600ബിന്ദു|മുളവന്നൂർ ഭഗവതി ക്ഷേത്രം
കാസർഗോഡ് ജില്ലയിലെ പ്രാചീന ക്ഷേത്രങ്ങളിൽ ഒന്നാണ് **മുളവന്നൂർ ഭഗവതി ക്ഷേത്രം**. കോടോം ബേളൂർ പഞ്ചായത്തിൽ പറക്കളായിക്കു സമീപത്താണു ക്ഷേത്രം സ്ഥിതിചെയ്യുന്നത്. മണിയാണി സമുദായത്തിന്റെ നാലു പ്രധാനകഴകങ്ങളിൽ ഒന്ന് മുളവന്നൂർ ദേവീക്ഷേത്രവുമായി ബന്ധപ്പെട്ടു കിടക്കുന്നു. ക്ഷേത്രകഴകത്തിന്റെ ഉദ്ഭവത്തെക്കുറിച്ചോ ചരിത്രത്തെ  കുറിച്ചോ പ്രധാന തെളിവുകളൊന്നും തന്നെ നിലവിലില്ല. എന്നാൽ ഇതുമായി ബന്ധപ്പെട്ട് നിരവധി ഐതിഹ്യങ്ങൾ നിലവിലുണ്ട്. വൃശ്ചികമാസത്തിലെ ആദ്യത്തെ ചൊവ്വാഴ്ചയാണ് ദേവി മുളവന്നൂരിലേക്ക് എത്തിച്ചേർന്നത് എന്ന വിശ്വാസം നിലനിൽക്കുന്നു. അതുമായി ബന്ധപ്പെട്ട് നിലവിൽ ആചാരാനുഷ്ഠാനങ്ങളും ഉണ്ട്. മണിയാണി സമുദായത്തിന്റെ നാലു പ്രധാന കഴകങ്ങളായ *കണ്ണോത്ത്*, *കാപ്പാട്ട്*, *കല്ല്യോട്ട്*, *മുളവന്നൂർ* എന്നിവയിൽ കല്ല്യോട്ട് കഴവുമായി മുളവന്നൂർ ഭഗവതിക്ക് സഹോദരീ ബന്ധമുണ്ടെന്ന് ഐതിഹ്യപ്രകാരം വിശ്വസിക്കുന്നു.

## ആചാരാനുഷ്ഠാനങ്ങൾ
നിത്യപൂജ, നിത്യനിവേദ്യം, അന്തിത്തിരി, നിറപുത്തരി, തുലാപുത്തരി, വൃശ്ചികത്തിലെ ഒന്നാമത്തെ ചൊവ്വാഴ്ച അരിത്രാവൽ അടിയന്തരം, ചൊവ്വാ വിളക്ക്, തണ്ണിലാമൃത്, ധനു, മകരമാസങ്ങളിൽ തിരുമുറ്റപ്പണി, ധനു 28 ആം തീയതി മഡിയൻ ക്ഷേത്രപാലക ക്ഷേത്രത്തിലേക്ക് പീഠസമേതമുള്ള എഴുന്നെള്ളത്ത്, മകരമാസത്തിൽ കളിയാട്ടം, മേടമാസത്തിൽ തായങ്കൊട വിഷ്ണുമൂർത്തി, പൊട്ടൻ ദേവസ്ഥാനത്തു കളിയാട്ടം, ശിവരാത്രി മഹോത്സവം, മീനമാസത്തിൽ കാർത്തിക തൊട്ടുള്ള ഒമ്പതുദിവസത്തെ പൂരോത്സവം, പൂരോത്സവത്തോടു കൂടി നടത്തുന്ന മറത്തുകളി, വിഷ്ണുവിന്റേയും ഭഗവതി സേവയുടേയും പ്രതിഷ്ഠാദിനം എന്നിവയാണു മുളവന്നൂർ ദേവീക്ഷേത്രത്തിലെ പ്രധാന ഉത്സവങ്ങൾ.
## സ്ഥലനാമം
കണ്ണോത്ത്, കാപ്പാട്ട്, കല്ല്യോട്ട്, കേണമംഗലം എന്നീ മണിയാണി സമുദായത്തിലെ പെരുങ്കളിയാട്ടത്തിൽ മുഖ്യദേവതമാരുടെ തിരുമുടിക്കുള്ള മുള ഈ ക്ഷേത്രവുമായി ബന്ധപ്പെട്ടുകിടക്കുന്ന മണിയാണി കഴകത്തിൽ നിന്നുമാണ് ആചാരാനുഷ്ഠാനങ്ങളോടു കൂടി, പ്രത്യേക വിധി പ്രകാരം കൊണ്ടുപോകുന്നത്. മുളവനം ഉള്ള ഊര് എന്ന നിലയിൽ ഇതിന്റെ ചുരുക്കമായി ഈ പ്രദേശത്തിനു പേരുവന്നത് എന്ന വിശ്വാസവും നിലവിലുണ്ട്. പ്രായേണ കൂടുതലായി മുളവന്നൂർ ആണെങ്കിലും ചിലരെങ്കിലും മുളിവന്നൂർ എന്നും വിളിക്കുന്നുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ക്ഷേത്രങ്ങൾ